Romun ja jätteen ulkomaankauppa - PDF\nDownload "Romun ja jätteen ulkomaankauppa"\n1 Kauppa 2017 Handel Trade Romun ja jätteen ulkomaankauppa Milj. e Kuvio 1. Romun ja jätteen tuonti ja vienti v (1-5) Tuonti Vienti Helsinki Julkaistavissa klo Tietoja lainattaessa lähteenä mainittava Tulli. Uppgifterna kan citeras med uppgivande av Tullen som källa. Quoting is encouraged provided Finnish Customs is acknowledged as the source.\n2 1 ROMUA JA JÄTETTÄ VIETY ALKUVUONNA LÄHES NELJÄNNESMILJOONA TONNIA Romun ja jätteen kaupan alijäämä Suomelle reilut puoli miljardia euroa viime vuonna Suomi vei romua ja jätettä 1 kuluvan vuoden tammi-toukokuussa noin 140 miljoonan euron arvosta Tullin ulkomaankauppatilastojen mukaan. Viennin arvo kasvoi jopa 58 prosenttia viime vuodesta. Romua ja jätettä on viime vuosina viety noin 300 miljoonan euron edestä vuosittain. Romun ja jätteen viennin huippuvuodet olivat , jolloin vuosittainen viennin arvo lähestyi 400 miljoonaa euroa. Romun ja jätteen vienti on arvoltaan noin puoli prosenttia koko Suomen viennin arvosta. Romun ja jätteen tuonti Suomeen on arvoltaan selvästi suurempaa kuin niiden vienti maastamme. Tammitoukokuussa 2017 romun ja jätteen tuonnin arvo kasvoi 39 prosenttia viime vuodesta 423 miljoonaan euroon. Tuonti oli tammi-joulukuussa 2016 arvoltaan 830 miljoonaa euroa, vuonna 2015 tammi-joulukuussa 910 miljoonaa euroa. Tuonnin arvo on viime vuosina ollut hieman alle kaksi prosenttia Suomen koko tuonnin arvosta. Romun ja jätteen kaupasta kertyi kuluvan vuoden tammi-toukokuussa 283 miljoonaa euroa alijäämää. Alijäämä kasvoi hieman viime vuoden vastaavaan ajanjaksoon verrattuna. Vuosittainen alijäämä on 2010-luvulla kuitenkin ollut loivassa laskussa. Suurimmillaan alijäämää tuli vuosikymmen sitten jopa lähes 1,3 miljardia euroa. Romua ja jätettä vietiin Suomesta alkuvuonna yhteensä 249 tuhatta tonnia, kun viime vuonna vastaavaan aikaan viennin määrä oli 183 tuhatta tonnia ja koko vuoden viennin määrä 588 tuhatta tonnia. Tammi-toukokuussa kasvua vientimäärissä oli 36 prosenttia. Viennin kasvua selittää erittäin heikko alkuvuosi 2016, jolloin romun ja jätteen kuukausittaiset vientimäärät putosivat keskimäärin 30 tuhanteen tonniin. Kuluvana vuonna vientimäärät ovat keskimäärin olleet noin 50 tuhatta tonnia kuukaudessa. Vientihinnat nousivat alkuvuonna 17 prosenttia viime vuoden tammi-toukokuusta noin 0,6 euron kilohintaan. Romun ja jätteen viennin arvosta noin 23 prosenttia tuli alkuvuonna kuparijätteen ja romun viennistä. Arvoltaan seuraavaksi suurin vientitavararyhmä oli alumiinijäte ja romu, jonka osuus oli vajaa viidennes. Rauta- ja teräsromun ja jätteen osuus oli 15 prosenttia, kultaromun ja jätteen osuus vajaat yhdeksän prosenttia. Suomen tuomasta romusta ja jätteestä ruostumattoman teräksen romun ja jätteen osuus oli alkuvuonna jopa 87 prosenttia. Suomeen tuotiin myös hieman kupari-, volframi- ja alumiinijätteitä ja -romua sekä keräyspaperia. Arvon mukaan laskettuna Suomen viemästä romusta ja jätteestä viidennes vietiin alkuvuonna Ruotsiin, 16 prosenttia Saksaan ja 14 prosenttia Kiinaan. Muita huomattavia viennin kohdemaita olivat Norja, Iso-Britannia ja Intia. Kuvio 2. Romun ja jätteen osuus Suomen tuonnista ja viennistä (1-5) 3,0 Osuus % Kuvio 3. Romun ja jätteen kauppatase (1-5) 0 Milj. e 2, , ,5 1,0 0,5 0,0 Tuonti Vienti ) Tässä katsauksessa käytetty romun ja jätteen määritelmä perustuu artikkeliin D. Kellenberg (2012), Trading wastes, Journal of Environmental Economics and Management 64: Jätteeksi ja romuksi luokitellut nimikkeet esitellään tarkemmin liitteessä 1. Tulli Tilastointi\n3 2 Taulukko 1. Romun ja jätteen kauppa v (1-5) Vuosi Tuonti Vienti Kauppatase Milj. e Muutos % Osuus % Milj. e Muutos % Osuus % Milj. e , , , , , , , , , , , , , , , , , , , , (1-5) , ,6-283 Kuvio 4. Romun ja jätteen vientimäärä ja -hinta kuukausittain (1-5) 1000 tn 90 e / kg 0,9 80 0,8 70 0,7 60 0,6 50 0,5 40 0,4 30 0,3 20 0,2 10 Määrä (1000 tn) Hinta (e/kg) 0, Kuvio 5. Romun ja jätteen tärkeimmät vientimaat v (1-5) Pakistan (+4 %) 3,5 % Alankomaat (+89 %) 3,7 % Osuus % viennin arvon mukaan ja muutos % Muut (+75 %) 12,5 % Ranska (-29 %) 2,5 % Ruotsi (+68 %) 19,9 % Viro (+54 %) 4,3 % Saksa (+123 %) 15,6 % Intia (+4 %) 4,6 % Iso-Britannia (+83 %) 6,2 % Norja (+36 %) 12,8 % Kiina (+73 %) 14,4 % Tulli Tilastointi\n4 3 Suomi vie metalliromua ja jätettä sekä käytettyjä akkuja Suomesta viedystä romusta ja jätteestä suurin osa on eri metallien romua. Kupariromun ja jätteen osuus Suomen romu- ja jäteviennistä oli tammi-toukokuussa 2017 noin 23 prosenttia, eli 32 miljoonaa euroa. Kupariromun ja jätteen viennin arvo kasvoi 57 prosenttia viime vuoden tammi-toukokuusta. Kupariromua ja jätettä vietiin alkuvuonna lähes 13 tuhatta tonnia, kun viime vuonna vastaavaa aikaan sitä vietiin vain reilut kymmenen tuhatta tonnia. Vientihinnat kasvoivat vajaan kolmanneksen, ja olivat keskimäärin 2,5 e/kg. Kupariromusta ja -jätteestä reilut seitsemän tuhatta tonnia vietiin Kiinaan, kaksi tuhatta tonnia Ruotsiin ja tuhat tonnia Saksaan kuluvana vuonna. Alumiiniromun ja jätteen vienti oli tammi-toukokuussa arvoltaan lähes kupariromun ja jätteen tasolla. Alumiinia vietiin 28 miljoonan euron arvosta, eli osuus oli lähes viidennes Suomen koko romun ja jätteen viennistä. Viennin arvo kasvoi 41 prosenttia viime vuodesta, ja vientimäärät kohosivat lähes 26 tuhanteen tonniin. Vienti jakaantui melko tasaisesti eri maihin. Alumiinia vietiin Ruotsiin kuusi tuhatta tonnia, Isoon-Britanniaan ja Kiinaan molempiin neljä tuhatta tonnia, Ranskaan kolme tuhatta tonnia ja Intiaan kaksi tuhatta tonnia. Raudan tai teräksen jätettä tai romua vietiin tammi-toukokuussa hieman yli 83 tuhatta tonnia. Viennin arvo oli 21 miljoonaa euroa, eli osuus koko romu- ja jäteviennistä oli noin 15 prosenttia. Viennin arvoon tuli kasvua 131 prosenttia viime vuodesta. Viennistä yli puolet, 47 tuhatta tonnia, suuntautui Saksaan. Rautaa tai terästä vietiin myös Luxemburgiin kahdeksan tuhatta tonnia, Tanskaan ja Pakistaniin molempiin kuusi tuhatta tonnia ja Ruotsiin ja Viroon kumpaankin neljä tuhatta tonnia. Romu- ja jätekullan viennin arvoksi tilastoitiin tammi-toukokuulle noin 12 miljoonaa euroa (+23 % viime vuodesta), mikä oli vajaat yhdeksän prosenttia Suomen koko romun ja jätteen viennin arvosta. Yhteensä romu- ja jätekultaa vietiin 69 tonnia. Viennistä 34 tonnia suuntautui Viroon, 20 tonnia Liettuaan ja 15 tonnia Saksaan. Norjaan romuja jätekultaa vietiin tammi-toukokuussa vain 440 kiloa, mutta viennin arvo oli hieman yli 11 miljoonaa euroa. Ruostumattoman teräksen romun ja jätteen viennin arvo oli alkuvuonna noin kahdeksan miljoonaa euroa. Osuudeksi koko jäte- ja romuviennin arvosta tuli hieman alle kuusi prosenttia. Viennin arvo moninkertaistui viime vuodesta. Ruostumatonta teräsromua ja -jätettä vietiin 8,4 tuhatta tonnia hieman alle euron kilohintaan. Suurimmat vientimaat olivat Ruotsi, Norja, Alankomaat ja Intia. Romu- ja jätehopeaa vietiin tammi-toukokuussa hieman alle kahdeksan miljoonan euron arvosta. Viennin arvo kasvoi 60 prosenttia. Hopeaa vietiin yhteensä noin 1,6 tuhatta tonnia, josta 1,2 tuhatta tonnia toimitettiin Ruotsiin. Paristojen ja sähköakkujen jätteen ja romun viennin arvo kasvoi viime vuodesta 26 prosenttia ja oli tammitoukokuussa hieman yli kuusi miljoonaa euroa. Erityisesti Suomesta vietiin loppuunkäytettyjä lyijyakkuja, noin 4,5 tuhatta tonnia. Ruotsin osuus viennistä oli 3,6 miljoonaa euroa, Viron osuus 2,8 miljoonaa euroa. Ruostumattoman teräksen jätteen ja romun osuus jätteen ja romun kokonaistuonnista 87 prosenttia Jätteen ja romun tuonti Suomeen koostuu suurelta osin ruostumattoman teräksen jätteestä ja romusta. Sitä tuotiin kuluvan vuoden tammi-toukokuussa lähes 370 miljoonan euron arvosta. Tuonnin arvo kasvoi 44 prosenttia viime vuodesta. Osuus koko jätteen ja romun tuonnista oli alkuvuonna 87 prosenttia, kun viime vuonna vastaavaan aikaan osuus oli 84 prosenttia. Ruostumattoman teräsromun ja jätteen tuonti on kuitenkin viime vuosina ollut loivassa laskussa. Vielä vuonna 2007 sitä tuotiin maahan lähes puolentoista miljardin euron arvosta, kun viime vuonna tuonnin arvo oli 715 miljoonaa euroa. Ruostumattoman teräksen jätteen ja romun maa- ja paljouskohtaiset tuontitiedot on salattu Tullin ulkomaankauppatilastoista. Muiden jäte- ja romutavararyhmien tuonti on ruostumattoman teräksen romun ja jätteen tuontiin verrattuna vaatimatonta. Kuparijätettä ja romua tuotiin tammi-toukokuussa 14 miljoonan euron edestä, eli noin neljä tuhatta tonnia. Tuonnin arvo kasvoi reilun kolmanneksen viime vuodesta. Arvon kasvu johtui sekä tuontimäärien että tuontihintojen noususta. Saksasta kupariromua ja jätettä tuotiin alkuvuonna 1599 tonnia, Ruotsista 661 tonnia ja Alankomaista 577 tonnia. Volframijätteen ja romun tuontimäärät ylsivät alkuvuonna 545 tonniin (tuonnin arvo yhdeksän miljoonaa euroa, +89 %). Volframista 276 tonnia tuotiin Saksasta, 110 tonnia Yhdysvalloista. Raudan ja teräksen sorvaus-, kaavinta-, hioma- ym. jätteiden tuonnin arvoksi tilastoitiin tammi-toukokuulle viisi miljoonaa euroa. Tuontia oli lähes yksinomaan Alankomaista, joista jätettä tuotiin noin 3,3 tuhatta tonnia puolentoista euron kilohintaan. Tulli Tilastointi\n5 Taulukko 2. Romun ja jätteen vienti (1-5), tärkeimmät tavararyhmät (1-5) 2017 (1-5) CN-nimike 1000 e Osuus % 1000 e Osuus % Muutos % 1000 e Osuus % 1000 e Osuus % Muutos % Kuparijätteet ja -romu , , , , Alumiinijätteet ja -romu , , , , Raudan tai teräksen jätteet ja romu , , , , Jätteet ja romu, kultaa , , , , Ruostumattoman teräksen jätteet ja romu , , , , Jätteet ja romu, hopeaa , , , , Paristojen, sähköakkujen ym. jätteet ja romu , , , , Sorvaus- ja kaavintajätteet ym, rautaa tai terästä , , , , Valuraudan jätteet ja romu , , , , Keräyspaperi, -kartonki , , , , Keräyspaperi, -kartonki, ei kuitenkaan massavärjättyä , , , , Seosteräksen jätteet ja romu , , , , Lyijyjätteet ja -romu , , , , Jätteet, leikkeet ja romu, erinäiset muovit , , , , Jätteet, leikkeet ja romu, eteenipolymeeria , , , ,0 2 Muut , , , ,8 19 Yhteensä , , , ,0 58\n6 Taulukko 3. Romun ja jätteen tuonti (1-5), tärkeimmät tavararyhmät (1-5) 2017 (1-5) CN-nimike 1000 e Osuus % 1000 e Osuus % Muutos % 1000 e Osuus % 1000 e Osuus % Muutos % Ruostumattoman teräksen jätteet ja romu , , , , Kuparijätteet ja -romu , , , , Raudan tai teräksen jätteet ja romu , , , , Volframijätteet ja -romu , , , , Sorvaus- ja kaavintajätteet ym, rautaa tai terästä , , , , Alumiinijätteet ja -romu , , , , Keräyspaperi, -kartonki , , , , Sahanpuru ja puujäte, ei yhteenpuristettu , Keräyspaperi, -kartonki, valkaisematonta voimapaperia 839 0, , , , Jäteöljyt 662 0, , , , Raudan tai teräksen valmistuksessa syntyvät jätteet 636 0, , , , Sahanpuru ja puujäte, yhteenpuristettu , , , , Kumijätteet, -leikkeet ja -romu , , , , Keräyspaperi, -kartonki, m.l. lajittelematon jäte 677 0, , , , Keräyspaperi, -kartonki, ei kuitenkaan massavärjättyä , , , ,1-39 Muut , , , ,4-17 Yhteensä , , , ,0 39\n7 Romu ja jätteet Liite CN-nimikkeet Valitut nimikkeet artikkelin D. Kellenberg (2012), Trading wastes, Journal of Environmental Economics and Management 64: mukaan Kuonasta tai sen kaltaisesta teollisuusjätteestä valmistettu sepeli Kiillejätteet Kuona, hehkuhilse ja muut raudan tai teräksen valmistuksessa syntyvät jätteet Yhdyskuntajätteen polttamisesta syntyvät tuhkat ja jätteet Jäteöljyt, jotka sisältävät polykloorattuja bifenylejä *PCB*, polykloorattuja terfenyylejä *PCT* tai polybromattuja bifenyylejä *PBB* Jäteöljyt, jotka sisältävät pääosin maaöljyä tai bitumisia kivennäisaineita Farmaseuttiset jätteet Yhdyskuntajäte Kliiniset jätteet Orgaaniset liuotinjätteet, halogenoidut Orgaaniset liuotinjätteet, muut kuin halogenoidut Metallin peittaliuosten, hydrauliikkanesteiden, jarrunesteiden ja jäätymisen estoaineiden jätteet , , Kemian- tai siihen liittyvän teollisuuden jätteet ja jätetuotteet Jätteet, leikkeet ja romu, eteenipolymeeria Jätteet, leikkeet ja romu, styreenipolymeeria Jätteet, leikkeet ja romu, vinyylikloridipolymeeria Jätteet, leikkeet ja romu, muut muovit Kumijätteet, -leikkeet ja -romu, muuta kumia kuin kovakumia, sekä niistä saadut jauheet ja rakeet Leikkuu- ja muut jätteet nahasta, pergamenttinahasta tai tekonahasta, nahkatavaroiden valmistukseen soveltumattomat; nahkapöly ja -jauhe Sahanpuru ja puujäte, myös pölkyiksi, briketeiksi tai niiden kaltaiseen muotoon yhteenpuristettu Sahanpuru ja puujäte, ei yhteenpuristettu Korkkijätteet; rouhittu, rakeistettu tai jauhettu korkki Keräyspaperi, -kartonki ja -pahvi *-jäte*, valkaisematonta voimapaperia, -kartonkia tai -pahvia tai aaltopaperia, -kartonkia tai -pahvia Keräyspaperi, -kartonki ja -pahvi *-jäte*, pääasiallisesti valkaistusta kemiallisesta massasta valmistettua, ei kuitenkaan massavärjättyä Keräyspaperi, -kartonki ja -pahvi *-jäte*, pääasiallisesti mekaanisesta massasta valmistettua, esim. sanomalehdet, aikakauslehdet ja niiden kaltaiset painotuotteet Keräyspaperi, -kartonki ja -pahvi *-jäte*, m.l. lajittelematon jäte Silkkijätteet, m.l. kelauskelvottomat kokongit, lankajätteet ja garnetoidut jätteet ja lumput Villan ja hienon eläimenkarvan jätteet Karkean eläimenkarvan jätteet, m.l. langanjätteet Lankajätteet, puuvillalankaa Puuvillajätteet Tekokuitujätteet, synteettikuitua, m.l. kampausjätteet, lankajätteet ja garnetoidut jätteet ja lumput Tekokuitujätteet, muuntokuitua, m.l. kampausjätteet, lankajätteet ja garnetoidut jätteet ja lumput Jätteet ja romu, kultaa, myös kullalla pleteroitua metallia, sekä muu jäte ja romu, jossa on kultaa tai kultayhdisteitä, pääasiassa jalometallien talteenottoon tarkoitettu Jätteet ja romu, hopeaa, myös hopealla pleteroitua metallia; muu jäte ja romu, jossa on hopeaa tai hopeayhdisteitä, pääasiassa jalometallien talteenottoon tarkoitettu Valuraudan jätteet ja romu\n8 Romu ja jätteet Liite CN-nimikkeet Valitut nimikkeet artikkelin D. Kellenberg (2012), Trading wastes, Journal of Environmental Economics and Management 64: mukaan Ruostumattoman teräksen jätteet ja romu Seosteräksen jätteet ja romu Tinatun raudan tai teräksen jätteet ja romu Sorvaus- ja muut lastut, kaavinta- ja kuorimisjätteet, hiomajätteet, sahausjätteet, viilajauho, purseet ja jäysteet sekä leikkausjätteet, rautaa tai terästä, myös paaleina Raudan tai teräksen jätteet ja romu Kuparijätteet ja -romu Nikkelijätteet ja -romu Alumiinijätteet ja -romu Lyijyjätteet ja -romu Sinkkijätteet ja -romu Tinajätteet ja -romu Volframijätteet ja -romu Molybdeenijätteet ja -romu Tantaalijäte ja romu Magnesiumjätteet ja -romu Kobolttijätteet ja -romu Vismuttijätteet ja -romu Kadmiumjätteet ja -romu Titaanijätteet ja -romu Zirkoniumjätteet ja -romu Antimonijätteet ja -romu Berylliumjätteet ja -romu Kromijätteet ja -romu Galvaanisten parien, galvaanisten paristojen ja sähköakkujen jätteet ja romu; loppuunkäytetyt galvaaniset parit ja paristot ja loppuunkäytetyt sähköakut\n9 Kauppa 2017 Handel Trade Romun ja jätteen ulkomaankauppa 2017:M15, Tiedustelut - Förfrågningar - Inquiries: Kaarna, Anssi p Penttilä, Olli-Pekka p Sähköposti: Kaikki katsaukset ovat ilmaiseksi luettavissa Tullin Internet-sivuilla tulli.fi Internet-sivuiltamme löytyvät myös käsikirja ulkomaankaupan tilastointiperiaatteista, Intrastat-opas sekä kunkin tilaston kuvaus ja laatuseloste. Tarkempia maa- ja tavarakohtaisia tietoja on saatavissa maksutta Ulkomaankauppatilastojen hakupalvelusta (ULJAS) uljas.tulli.fi Yhteystiedot: Tulli Tilastointi Opastinsilta 12 PL Helsinki Vaihde Tilastopalvelu Kontaktuppgifter: Tullen Statistik Semaforbron 12 PB Helsingfors Växel Statistikservice Contact information: Finnish Customs Statistics Opastinsilta 12 PO Box 512 FI Helsinki Exchange Statistics service


Puheenvuorot - Via Baltica (keskustelu) - Torstai 24. toukokuuta 2007\n5. Via Baltica (keskustelu)\nPuhemies . Esityslistalla on seuraavana komission julkilausuma Via Balticasta.\nDalia Grybauskaitė, komission jäsen. (EN) Haluan komission puolesta ja kollegani Dimasin puolesta, joka ei vakavien terveysongelmien vuoksi päässyt paikalle tänään, esitellä tilannetta ja selittää, miksi komissio nosti kanteen yhteisöjen tuomioistuimessa.\nPuolan viranomaiset näyttivät vihreää valoa Augustówin kaupungin ohitustien rakentamiselle, vaikka tie kulkisi ainutlaatuisen Rospudan laakson läpi metsäisellä Natura 2000 -alueella ja huolimatta siitä, että hankkeen johdosta oli jo aiemmin käynnistetty rikkomismenettely. Puolalle annettiin muun muassa Augustówin ohitustietä koskeva virallinen huomautus 15. joulukuuta 2006. Puolan viranomaiset puolestaan antoivat luvan töiden aloittamiselle 2. ja 9. helmikuuta 2007.\nRospudan laakso on lajinsa viimeinen turvesuoalue Euroopassa. Siksi komissio katsoo, että jos hanke toteutetaan nykyisessä muodossaan, se rikkoo lintu- ja elinympäristödirektiivejä. Komissio antoi 28. helmikuuta 2007 kiireellisessä menettelyssä perustellun lausunnon, jossa vaadittiin Puolaa noudattamaan EY:n ympäristölainsäädäntöä viikon kuluessa. Koska komissio piti Puolan viranomaisten vastausta epätyydyttävänä, se päätti 21. maaliskuuta saattaa asian yhteisöjen tuomioistuimen käsiteltäväksi. Päätöksessä pyydetään tuomioistuinta määräämään välitoimista, jotka merkitsevät käytännössä rakennustöiden keskeyttämistä siihen saakka, kunnes pääasiassa annetaan tuomio, jotta kyseiselle Natura 2000 -alueelle ei aiheutuisi korvaamatonta vahinkoa.\nJohn Bowis, PPE-DE-ryhmän puolesta. – (EN) Arvoisa puhemies, ehkäpä voisimme ensin lähettää terveisemme komission jäsenelle Dimasille ja toivottaa hänelle pikaista paranemista.\nToiseksi haluan sanoa puolalaisille ystävilleni, ettei tätä asia ole suunnattu Puolaa vastaan. Monet jäsenvaltiot ovat joutuneet parlamentin ja komission painostuksen kohteeksi, kun niiden kehitysehdotukset ovat olleet mahdollisesti vaaraksi ympäristölle.\nMielestäni tässä tapauksessa on kysymys vakavasta asiasta, jolla koetellaan komission tahtoa, politiikkaa ja varmasti myös tätä parlamenttia. Odotettavissa on korvaamattomia vahinkoja useiden eliölajien elinympäristöille kotkista tikkoihin, metsoihin, susiin ja ilveksiin. Minusta on hyvä, että komissio on ryhtynyt toimiin saattamalla asian yhteisöjen tuomioistuimen käsiteltäväksi, ja ehdottoman hyvänä pidän sen jälkeen tehtyä päätöstä anoa yhteisöjen tuomioistuimelta erityismenettelyä, jotta saataisiin nopeasti määräys, jossa Puolaa vaadittaisiin lopettamaan rakennustyöt siihen asti, kunnes lopullinen tuomio on annettu asianmukaisesti. Se on järkevää. Yhteisöjen tuomioistuimen presidentti antoi kyseisen päätöksen 18. huhtikuuta, ja toivon, että se on hyvin voimakas viesti hankkeessa mukana oleville Puolan viranomaisille. Valitettavasti näyttää kuitenkin siltä, että Puola ei piittaa päätöksestä ja jatkaa ainakin osittain rakennustöitä kahdessa hankkeessa Koillis-Puolassa.\nPyydänkin komissiota pitämään tiukasti huolen siitä, että vaihtoehtoisia reittejä pohditaan vakavasti, koska me uskomme ja valiokuntamme uskoo, että on olemassa vaihtoehtoja, jotka olisivat paljon parempia ympäristölle. Meidän mielestämme ne on tutkittava huolellisesti ja on käytettävä strategisen ympäristöarvioinnin periaatteita, ja vain, jos näitä periaatteita noudatetaan, voimme suostua ohitustien jatkamiseen.\nToivon, että arvoisa komission jäsen vie tämän viestin kollegalleen. Toivottavasti se helpottaa hänen vointiaan. Puolan ympäristöä auttaa ainakin se, että me noudatamme sääntöjä.\nThijs Berman , PSE-ryhmän puolesta. – (NL) Arvoisa puhemies, ryhmäni tukee komissiota tässä kiistassa Puolan hallituksen kanssa.\nYmpäristödirektiiveillään, joihin myös elinympäristödirektiivi ja lintudirektiivi kuuluvat, Euroopan unioni on edistänyt merkittävästi maanosamme kestävää kehitystä. Direktiivit ovat suurmenestys. Alueet, joihin niitä sovelletaan, kuuluvat usein Euroopan Natura 2000 -verkostoon. Tämä jäsenvaltioissa sijaitsevien luonnonsuojelualueiden verkosto on keskeinen osa EU:n ympäristöpolitiikkaa ja biologisen monimuotoisuuden säilyttämistä ja palauttamista. Ne antavat valtavaa nostetta luonnon ja ympäristön suojelulle.\nJoissakin tapauksissa paikallisten ihmisten on vaikea hyväksyä sitä. Poliitikot taipuvat usein lyhytaikaisten taloudellisten etujen edessä sen sijaan että nousisivat rohkeasti puolustamaan puhdasta ympäristöä tulevien sukupolvien vuoksi.\nItsestään selvää on, että Via Balticalla on suuri taloudellinen merkitys. Se on kiistämätön tosiasia. Lisäksi on välttämätöntä edistää Pohjois- ja Itä-Euroopan avautumista ja yhdistää Baltian maat Euroopan länsiosiin. Puolan vaurauden ja hyvinvoinnin lisääminen on koko Euroopan etujen mukaista.\nSiksi maahan investoidaan miljardeja euroja rakennerahastoista, ja kaikki ymmärtävät, että Augustówin kaupungin asukkaat ovat kovasti halukkaita lopettamaan vaarallisen, meluisan ja saastuttavan rekkaliikenteen.\nLiikenne on saatava ohjattua pois kaupungin keskustasta. Mutta millä hinnalla? Rospudan laakso on ainutlaatuinen alue, lintudirektiivin mukainen erityissuojelualue, ja sen pitäisi poikkeuksellisen arvokkuutensa vuoksi kuulua myös elinympäristödirektiivin soveltamisalaan. Puolalla on valtavat luonnonvarat ja huikean luonnonkaunis maisema. Näissä varoissa on avain Puolan talouden kestävään tulevaisuuteen.\nAlankomaissa meillä oli vastaavanlainen tilanne jokin aika sitten. Tarkoituksena oli – joskin hanke sittemmin kumottiin – rakentaa uusi moottoritie, joka olisi kulkenut osittain Naardermeerin alueen läpi; Naardermeer on maamme vanhin luonnonsuojelualue, joka kuuluu Euroopan lintudirektiivin soveltamisalaan. Tilanne oli aivan vastaava kuin puolalaisella luonnonsuojelualueella, jonne Via Balticaa suunnitellaan.\nKomissio oli oikeassa varoittaessaan Puolan hallitusta rakentamasta tätä moottoritieosuutta. Euroopan unionin jäsenvaltiona Puolan velvollisuus on suojella Rospudan laaksoa, ja vaikka se ehdotti toimia, joiden tarkoituksena oli korvata luonnonsuojelualueen osittainen tuhoutuminen, korvaavat toimet olivat riittämättömiä.\nVaihtoehtoisia tielinjauksia ei ole tutkittu riittävästi. Ajateltavissa on muitakin reittivaihtoehtoja, jotka voisivat estää korvaamattomien vahinkojen aiheutumisen alueelle.\nParlamentin vetoomusvaliokunta lähettää kesäkuun puolivälissä selvitysryhmän tutkimaan valituksia, joita olemme saaneet Puolan kansalaisilta, jotka eivät halua laakson tuhoutuvan.\nVaikka aiomme kuulla kaikkia osapuolia ja punnita eri argumentteja, yksi asia on tärkeämpi kuin mikään muu: Via Baltican ei saa antaa vahingoittaa yhtä Euroopan viehättävimmistä luonnonsuojelualueista. Tämän tien rakentaminen ei saa rikkoa Euroopan ympäristölainsäädäntöä, jonka myös Puola on allekirjoittanut. Pacta sunt servanda: sopimukset on tehty noudatettaviksi.\nPaweł Bartłomiej Piskorski , ALDE-ryhmän puolesta. – (PL) Arvoisa puhemies, Via Baltican ja Rospudan laakson tapausta voidaan tarkastella kahdesta eri näkökulmasta, jotka eivät saisi olla keskenään ristiriidassa.\nEnsimmäinen on käytännön näkökulma, jossa on kysymys alueella asuvista ja teitä käyttävistä ihmisistä. Asia ei koske vain puolalaisia vaan myös Baltian maiden ja Pohjoismaiden asukkaita. Se on todellinen ongelma, jota emme voi sivuuttaa. Lukuisia ihmisiä kuolee näillä teillä. Ihmisillä on oikeus teihin, jotka on rakennettu mahdollisimman korkeatasoisiksi, ja heillä on oikeus matkustaa mukavasti ja turvallisesti.\nToinen näkökohta tässä on se, että viranomaisten on otettava vastuu tekemistään päätöksistä. Vaikka kuinka ollaan yritetty todistella päinvastaista, ei pidä paikkansa, ettei vaihtoehtoista reittiä olisi. Vaihtoehto on. Se on mahdollinen ja järkevä toteuttaa. Siihen tarvitaan vain poliittista tahtoa. Puolassa tästä aiheesta on keskusteltu vuosia. Euroopan parlamentin jäsenistä koostuvan ryhmän kanssa me kiinnitimme huomiota tähän ongelmaan viime vuonna esittäessämme kysymyksen komissiolle ja vedotessamme Puolan hallituksen, että se pysäyttäisi hankkeen etenemisen, sillä olisi hyvä, jos hanke täyttäisi eurooppalaiset normit jo suunnitteluvaiheessa.\nToinen kysymys on sitten se, mitä siitä opittiin. Tämä on Puolassa ensimmäinen tapaus laatuaan ja muodostaa ennakkotapauksen. Meidän Euroopan parlamentin jäsenten ja EU:n toimielinten olisi pidettävä huolta siitä, että varmistetaan, että kaikki jäsenvaltiot suunnittelevat investointihankkeensa asianmukaisesti Euroopan unionin direktiivejä ja ympäristönsuojelunormeja noudattaen kansalaisten edun takaamiseksi ja heidän turvallisuutensa parantamiseksi.\nTämä on mahdollista. Siihen ei ole vastaan sanomista. Tämän läksyn on tehottava. Näin ollen me, Euroopan liberaalidemokraattien liiton ryhmä, tuemme voimakkaasti ratkaisua, joka mahdollistaa Via Baltican rakentamisen mahdollisimman pikaisesti. Ratkaisun on kuitenkin pian johdettava läpimurtoon, joka perustuu sille tosiasialle, että on hyödytöntä pitää kynsin hampain kiinni huonoista päätöksistä, jotka vahingoittavat ympäristöä.\nRoberts Zīle , UEN-ryhmän puolesta. – (LV) Arvoisa puhemies ja arvoisa komission jäsen Grybauskaitė, ensinnäkin haluaisin sanoa, että tutustuttuani kyseisen tieosuuden historiaan minusta Latvian kansalaisena tuntuu siltä, että on ollut tiedossa jo useita vuosia, että tämä tieosuus tullaan rakentamaan. On mahdollista, että Puolan edellisen hallituksen tekemää sopimusta Natura 2000 -alueista ei ehkä hoidettu parhaalla mahdollisella tavalla. Sen seurauksena kuitenkin tämä viivytys aiheuttaa harmia paitsi puolalaisille, etenkin Puolan itäosan asukkaille, jotka saattavat käyttää tätä tieosuutta päivittäin, myös kolmelle kokonaiselle Euroopan unionin jäsenvaltiolle – Virolle, Latvialle ja Liettualle – eikä vain niiden kansalaisille, jotka matkustavat Euroopan unioniin, vaan myös suurelle osalle teollisuutta, sillä Augustówin kaupungin läpi kulkee tällä tieosuudella 4 500 rekkaa päivittäin. Toivoisin todella, että asiassa saataisiin aikaan kompromissi, joka ei enää enempää viivyttäisi jo nyt myöhässä olevia tien rakennustöitä. Minua huolestuttaa se, että kolmella Baltian maalla ei ole minkäänlaista maantieyhteyttä Euroopan unioniin normaalia, nykyaikaista moottoritietä pitkin. Näillä kolmella Baltian maalla ei ole yhteyttä Puolan kautta Euroopan unioniin myöskään rautateitse, sillä näyttää siltä, että Rail Baltican rataosuus tulee tällä alueella törmäämään samoihin ongelmiin ympäristövaatimusten täyttämisessä. Nämä kolme Baltian maata eivät ole myöskään yhteydessä Euroopan sähkömarkkinoihin Puolan ja Liettuan rajan kautta. Näin ollen vetoan komissioon ja kaikkiin muihin osapuoliin, Puolan hallitus mukaan luettuna, jotka voivat tehdä nämä päätökset kohtuullisen ajan sisällä, että ne pohtisivat tätä kysymystä ei vain Puolan ja Euroopan ympäristötarpeiden kannalta vaan myös näiden kolmen Euroopan unionin jäsenvaltion etujen kannalta. Kiitos.\nDavid Hammerstein, Verts/ALE-ryhmän puolesta. – (ES) Arvoisa puhemies, Puolan hallitus on asettanut haasteen EU:n toimielimille.\nEuroopan ympäristölainsäädäntöä on noudatettava. Luonnonympäristöjä koskevaa direktiiviä on noudatettava. Ratkaisevaa on se, miten me hoidamme tämän asian. Meidän täytyy joko ottaa yhteisön lainsäädäntö vakavasti ja ottaa suurille infrastruktuurihankkeille myönnettävien EU:n varojen käyttö vakavasti tai koko asia menettää vähitellen merkityksensä.\nMinulla on ollut ilo vierailla kauniissa ja ainutlaatuisessa Rospudan laaksossa, ja voin sanoa, että koko hanke on älytön. Se on myös teknisesti käytännössä mahdoton toteuttaa, koska tien olisi ylitettävä suoalue. Samaan aikaan voin todeta, että on olemassa selkeitä vaihtoehtoja, jotka ovat toteuttamiskelpoisempia, taloudellisempia ja jotka palvelisivat samaa tarkoitusta kuin tämä tie.\nRekkaliikenteestä kärsivät ihmiset Itä-Puolan Augustówissa ovat tämän Puolan hallituksen pelaaman, kokonaan toisiin asioihin liittyvän poliittisen pelin uhreja. Se on poliittinen haaste Euroopan komissiolle ja yhdistyy toisiin poliittisiin kysymyksiin. Sen seurauksena alueen asukkaat ja luonto joutuvat kärsimään.\nLisäksi vaihtoehdoilla, joita tälle metsän läpi kulkevalle tielle on esitetty, on alustavien tutkimusten tuki takanaan. Niitä tukee erittäin arvostetun kansainvälisen konsulttiyrityksen Scott Wilsonin toteuttama strateginen ympäristötutkimus. Ei näin ollen pidä paikkansa, että Via Balticaa pitkin Rospudan laakson läpi kulkeva tie olisi ainoa vaihtoehto. Ei lainkaan.\nTämän parlamentin uskottavuus ja Euroopan ympäristölainsäädännön uskottavuus on vaakalaudalla. Toivon, että Euroopan komissio pysyy tiukkana, mikä merkitsee, ettei se lähetä lisää aluekehitysrahoja ennen kuin Puola ymmärtää, että eurooppalaiseen kerhoon kuuluminen merkitsee sitä, että on noudatettava sääntöjä.\nErik Meijer, GUE/NGL-ryhmän puolesta. – (NL) Arvoisa puhemies, useimmissa vuosina 2004–2007 Euroopan unioniin liittyneissä jäsenvaltioissa on hyvin kehittynyt rautatieverkosto.\nValitettavasti tätä rautatieverkostoa on viimeisten 15 vuoden aikana supistettu ja myös sen kunnossapitoa on vähennetty. Lisäksi monissa tapauksissa vanhat rautatieyhtiöt eivät ole saaneet valtiolta sellaisia korvauksia kuin ne olivat alunperin laskeneet saavansa toimintatappioidensa kattamiseen, ja se on pelottanut markkinoilta uusia yrityksiä, jotka olisivat muuten saattaneet olla kiinnostuneita ottamaan osaa tarjouskilpailuihin. Todennäköistä onkin, että rataverkkoa käytetään tulevaisuudessa yhä vähemmän ja rautatiekalusto muuttuu vähitellen käyttökelvottomaksi.\nNäillä mailla oli joskus valtava etumatka Länsi-Euroopan maihin nähden rautatieliikenteen alalla, mutta se etumatka on menetetty, ja näiden maiden ympäristö on myös erityisen haavoittuvainen.\nRataverkon harveneminen merkitsee liikenteen vähenemistä. Jotta tämä liikenne pystytään kanavoimaan muualle, kaikki huomio on nyt keskitettävä moottoritieinvestointeihin. Tämänkaltaisia teitä oli jo 15 vuotta sitten, paitsi että niitä oli vain vilkkaimmilla reiteillä etenkin suurten kaupunkien ympäristössä. Uusia tämänkaltaisia teitä rakennetaan nyt hyvin nopeaan tahtiin.\nKustannusten pitämiseksi kurissa ympäristö- ja maisema-arvot jätetään usein huomiotta. Suositaan lyhyintä mahdollista reittiä, joka kulkee tyhjinä pidettyjen alueiden läpi, eikä luonnon takia rakennettaviin kiertoteihin, tunneleihin ja siltoihin ole varaa.\nPuola ei ole ensimmäinen tai ainoa maa, jolla on tällainen ongelma. Samoin kävi vuosia sitten Tšekissä, jossa suunniteltiin tieyhteyttä Prahasta Dresdeniin, sekä Bulgariassa, jossa suunniteltiin Sofian ja Thessalonikin välistä yhteyttä.\nSe, miten arvokkaita luonnonsuojelualueita kohdellaan, on paitsi kansallinen, myös kansainvälinen uutisaihe, sillä kansainväliset luonto- ja ympäristöjärjestöt kiinnittävät huomionsa siihen. Ne myös huomauttavat, että Euroopan unioni on osasyyllinen ympäristön tuhoamiseen, jos se tukee tämänkaltaisten vahingollisten hankkeiden rahoittamista. Olen jo vuosia kehottanut Euroopan unionia kieltämään kaiken vastuun tässä asiassa.\nKomission jäsen Wallström totesi 2. heinäkuuta 2002 kirjalliseen kysymykseeni antamassaan vastauksessa, että Puolan pitäisi muuttaa Via Balticaa koskevia suunnitelmiaan. Muistuttaisin häntä siitä, että alkuperäisen suunnitelman mukaan Via Baltica kiersi tämän haavoittuvan alueen, mutta suunnitelmia muutettiin myöhemmin palvelemaan paremmin muiden kaupunkien tarpeita. Euroopan unionin pitäisikin nyt vaatia palaamista alkuperäiseen suunnitelmaan, joka laadittiin kauan sitten.\nJohannes Blokland, IND/DEM-ryhmän puolesta. – (NL) Arvoisa puhemies, on hyvä asia, että vaurauden lisääntymisen kanssa käsi kädessä kulkevasta kaupungistumisesta huolimatta voimme osoittaa arvokkaita luonnonsuojelualueita Euroopan unionin rajojen sisältä. Nämä alueet kuuluvat Natura 2000 -verkostoon, jolla on suuri merkitys sen varmistamisessa, että Euroopan unionin luonnolle myönnetään suojeluasema, sekä esimerkiksi biologisen monimuotoisuuden säilyttämisessä.\nHyväksyimme juuri tällä viikolla jäsen Adamoun ehdotuksen, jossa puolustetaan biologisen monimuotoisuuden säilyttämistä. Lisäksi Natura 2000 -asema takaa sen, että luonnonsuojelualueet säilyvät koskemattomina jälkipolville.\nAinakin niin sen pitäisi olla. Kaikki hallitukset eivät näytä käsittävän tätä, niin kuin viime vuonna kävi ilmi. Puolan hallitus aikoo rakentaa uuden tien, Via Baltican, suoraan Rospudan laakson Natura 2000 -alueen läpi.\nOlen vieraillut Rospudan laaksossa ympäristön, kansanterveyden ja elintarvikkeiden turvallisuuden valiokunnan valtuuskunnan kanssa ja olen omin silmin nähnyt, miten ainutlaatuinen ja arvokas tämä puolalainen luonnonsuojelualue on. Menee täysin yli ymmärrykseni, että nimenomaan Puolan ympäristöministeri kannattaa tätä hanketta, vaikka järkeviä vaihtoehtoja on olemassa. Kaikista ihmisistä juuri hänen pitäisi varmasti tietää, miten tuhoisia vaikutuksia hankkeella voi olla.\nKorvauksena tien rakentamisesta aiotaan istuttaa miljoona puuta alueen pohjoispuolelle huolimatta istutusten luonnolle aiheuttamista haittavaikutuksista. Tiedän, että tämä on hyvin arkaluontoinen aihe Puolassa. Liikenneturvallisuuden vuoksi on välttämätöntä, että Via Baltica saadaan käyttöön pian edellyttäen, että se on suunniteltu erityisesti alueellisia olosuhteita silmällä pitäen ja siten, että ympäristölle aiheutuvat haittavaikutukset ovat mahdollisimman pienet.\nOlen iloinen siitä, että komissio on antanut varoituksia Puolan hallitukselle, ja kun sen vaatimuksiin ei ole vastattu, se on saattanut asian yhteisöjen tuomioistuimen käsiteltäväksi. On syytä toivoa, että 18. huhtikuuta annettu tuomioistuimen tuomio, jonka mukaan Puolan hallituksen on lopetettava korvaavat toimet välittömästi, olisi viesti tulevaisuutta varten – viesti siitä, etteivät jäsenvaltiot voi mennä peukaloimaan arvokkaita luonnonsuojelualueita.\nBogusław Sonik (PPE-DE). – (PL) Arvoisa puhemies, suunnitelmissa oleva Via Baltican, niin kuin monen muunkin Euroopan laajuisen liikennereitin, rakentaminen on aiheuttanut runsaasti ristiriitoja. Olen tutkinut komission tilastoja aiheesta, ja näyttää selvältä, että useilla jäsenvaltioilla – nimittäin Itävallalla, Espanjalla ja Portugalilla – on huomattavia ongelmia, jotka liittyvät infrastruktuurihankkeiden suunnitteluun Natura 2000 -verkoston kattamilla alueilla.\nTällä hetkellä Puolan hallitus haluaa edelleen jatkaa Rospudan laakson läpi kulkevan Augustówin ohitustien rakentamista. Se väittää, että päätös hankkeesta tehtiin ennen Puolan liittymistä Euroopan unioniin, jolloin Euroopan unionin lintu- ja elinympäristödirektiivien tiukat vaatimukset eivät sitoneet Puolaa. Euroopan komissio väittää Puolan rikkoneen näitä direktiivejä investoituaan tienrakennushankkeeseen. Puolan mielestä liikenneturvallisuuteen liittyvät perustelut puoltavat ohitustien rakentamista. Ympäristöperusteet, jotka tämän hankkeen toteutuksessa on täytettävä, näyttävät kuitenkin unohtuneen.\nNykyisestä tilanteesta huolimatta emme kuitenkaan voi antaa kehätiestä käytävien neuvottelujen pysähtyä. Ongelma on ratkaistava kompromissilla, joka tyydyttää molempia osapuolia. Molemmat, sekä ympäristönäkökohtia että liikenneturvallisuutta koskevat perustelut ovat yhtä arvokkaita ja vaikuttavat satoihin vastaavanlaisiin hankkeisiin Puolassa ja muualla. Meidän olisi tehostettava yhteistyömekanismeja eri tasoilla ja mukautettava sääntelykriteerejä vallitseviin ympäristöoloihin ja yhteiskunnalliseen tilanteeseen sopiviksi.\nVetoaisin kuitenkin sen puolesta, että samanlaisiin keskustelupyyntöihin suhtauduttaisiin jatkossa samalla tavalla. Tänään ei myönnetty lupaa keskusteluun Itämeren alle vedettävän Pohjois-Euroopan kaasuputken rakentamisesta aiheutuvasta suurimmasta ympäristöuhasta, vaikka yli 60 jäsentä tuki pyyntöä. Muistuttaisin teitä siitä, että yli 10 prosenttia merialueista kuuluu Natura 2000 -verkostoon eikä kukaan, ei kirjaimellisesti kukaan, ole ottanut asiaa esille Euroopan parlamentissa.\nTällä hetkellä, kun biologisen monimuotoisuuden kannalta tärkeitä alueita tuhotaan ympäristönsuojelijoiden ja koko Euroopan silmien alla, kenelläkään ei näytä olevan halukkuutta keskustella ainoaan sisämereemme Itämereen kohdistuvasta ympäristöuhasta.\nAndrzej Jan Szejna (PSE). – (PL) Arvoisa puhemies, Puolan valtuuskunta PSE-ryhmässä on jo pitkään korostanut Augustówin ohitustien rakentamisen tarpeellisuutta.\nUuden tien rakentamiseen valitulla suunnitelmalla, jonka mukaan tie kulkisi Rospudan laakson läpi, olisi kuitenkin ehdottomasti kielteisiä vaikutuksia ekosysteemiin, joka on ainutlaatuinen Euroopassa ja sijaitsee alueella, joka on suojeltu Natura 2000 -ohjelmassa. Jos Augustówin ohitustien annetaan kulkea laakson läpi, se aiheuttaa korvaamatonta vahinkoa luonnonympäristölle: muun muassa 20 000 puuta tuhoutuu ja äärimmäisen harvinaisia kasvi- ja eläinlajeja häviää. Ikävä kyllä meidän täytyy ymmärtää, että kehätien vaihtoehtoisella linjauksella olisi myös kielteisiä vaikutuksia oman alueensa luonnonympäristöön. Meidän pitäisi valita hanke, jonka kielteinen vaikutus Rospudan laakson ainutlaatuiseen eläimistöön ja kasvistoon on mahdollisimman pieni.\nPuolaa hallitsevan Laki ja oikeus -puolueen edustajat vakuuttivat meille ennen vaaleja, että Via Baltica, johon myös Augustówin ohitustie kuuluu, kiertää arvokkaimmat luonnonalueet. Nyt he rikkovat lupauksensa. Puolan viranomaisilla on ollut aikaa harkita uudelleen ohitustien sijaintia. He ovat kuitenkin jättäneet huomiotta ympäristönsuojelijoiden muistutukset siitä, että moottoritien reittiä muuttamalla voitaisiin välttää vahingoittamasta ympäristöä ja säästää rahaa. Ympäristöministeri ei käyttänyt hyväkseen mahdollisuuksia sovitella moottoritien puolesta kampanjoivien Augustówin asukkaiden ja ympäristön suojelemista haluavien näkemyksiä. Puolan hallitus jättää huomiotta sen ongelmallisen seikan, että tämä investointi on uskomattoman kallis ja aiheuttaa raskaan taakan puolalaisille veronmaksajille, sillä Euroopan unioni ei osallistu rahallisesti moottoritien rakentamiseen alueella, jolla elinympäristödirektiivin mukaan ympäristön tuhoaminen on kiellettyä. Lisäksi koska Euroopan komissio on antanut kielteisen arvion hankkeesta, Puolalle mätkähtää tien rakennustöiden jatkamisen vuoksi miljoonien eurojen suuruiset sakot. Se taakka jää puolalaisten veronmaksajien kannettavaksi.\nMinun mielestäni pääministeri Kaczyńskin ehdotus paikallisen ja alueellisen kansanäänestyksen järjestämisestä Augustówin ohitustiestä ja sen reitistä Rospudan laakson läpi on yksinkertaisesti osoitus Puolan hallituksen pyrkimyksestä vältellä vastuutaan sisäpolitiikassa ja tarpeeton kiistakapula puolalaiselle yhteiskunnalle. Kansanäänestys järjestettiin, koska Podlasien voivodikunnassa järjestettiin samaan aikaan paikallishallinnon vaalit. Heti alusta lähtien oli kuitenkin selvää, ettei kansanäänestyksen tulos olisi sitova yhteisöjen tuomioistuimessa, joka käsittelee asiaa parhaillaan. Sillä ei siis ole mitään merkitystä, ja tällaiset toimet palvelevatkin vain sisäpoliittisia tarkoituksia. Tämän lisäksi haluaisin huomauttaa, että Puolan lainsäädännön mukaan kansanäänestyksen tulos on pätevä vain, jos äänestysprosentti on yli 30 prosenttia äänioikeutetuista. Sunnuntain äänestysprosentti jäi alle tämän rajan.\nLuonnonympäristö on yksi arvokkaimmista aarteistamme emmekä silti tee tarpeeksi sen suojelemiseksi. Mielestäni Puolan hallituksen pitäisi yrittää tosissaan löytää ratkaisuvaihtoehtoja ongelmaan mahdollisimman pian.\nDanutė Budreikaitė (ALDE). – (LT) Arvoisa puhemies, hyvät kollegat, Augustówin ohitustiestä pitäisi tulla osa Via Balticaa. Se on hyvin tärkeää Augustówin kaupungille, jonka keskustan halki kulkee vuosittain 1,5 miljoonaa ajoneuvoa.\nEuroopan komissio on nostanut kanteen yhteisöjen tuomioistuimessa Puolan suunnitelmasta rakentaa Augustówin ohitustie Via Baltican yhteyteen. Hanke oli aloitettu ennen Puolan liittymistä EU:hun. Kanne perustuu väitteeseen, että hankkeessa rikotaan ympäristönsuojeluvaatimuksia Rospudan laaksossa, jonka läpi suunnitellun ohitustien olisi määrä kulkea. Alue on suojeltu Natura 2000 -ohjelmassa.\nTällaisia ympäristönsuojelukysymyksiä ei kuitenkaan ole nostettu esiin Pohjoisen kaasuputken osalta, jonka on suunniteltu kulkevan Natura 2000 -alueen läpi ja josta voi olla ennalta arvaamattomia ympäristövaikutuksia.\nPuola etsii keinoja ongelman ratkaisemiseen. Yksi vaihtoehto on huomattavasti kalliimman tunnelin rakentaminen. Augustówin ihmiset haluavat vain elää rauhassa. Kukaan ei kanna huolta saasteista kärsivistä asukkaista.\nOlen kysynyt komissiolta, mikä ratkaisu voisi olla, paitsi ohitustien rakentamisen kieltäminen, ja millaista apua Puola voisi saada. Minulle selitettiin, että toissijaisuusperiaatteen mukaan komissiolla ei ole valtuuksia sanella konkreettisia ratkaisuja jäsenvaltioille eikä määrätä menoista.\nEhkä olisi aika tarkistaa komission toimivaltaa?\nOnko Baltian maiden asukkaiden pakko matkustaa Eurooppaan pelkästään lentäen?\nMirosław Mariusz Piotrowski (UEN) – (PL) Arvoisa puhemies, luonnonympäristö on hyvin tärkeä. Itse asiassa se on tänä päivänä yksi tärkeimmistä asioista. Luonto on itsenäinen osa ympäristöämme. Emme ole luoneet sitä ja meillä on ehdottomasti velvollisuus suojella sitä.\nYmpäristönsuojelusta ei kuitenkaan saa tulla tietyille pienille ympäristöaktivistien ryhmille tekosyytä ryhtyä mustamaalaamaan yksittäisiä alueita ja hallituksia. Nämä ryhmät yrittävät estää teiden, ohitusteiden ja lentokenttien rakentamisen pikemminkin poliittisista kuin ympäristöön liittyvistä syistä ja materiaalisen edun toivossa. Klassinen esimerkki ympäristöargumenttien väärinkäytöstä on kampanja, jonka tarkoituksena on estää Świdnikun lentokentän rakentaminen Lublinin lähelle Puolaan. Syyksi esitetään murmeliyhdyskunta. Mainitsematta jätetään kuitenkin, ettei kyseessä ole niiden alkuperäinen elinympäristö ja että asiantuntijoiden mukaan ne voitaisiin turvallisesti siirtää muualle.\nYhtä kyseenalaisia argumentteja luonnonsuojelijat käyttävät vastustaessaan muita investointisuunnitelmia Keski- ja Itä-Euroopassa, Via Baltica mukaan luettuna. Mitään ei mainita siitä, että Puolassa järjestetty kansanäänestys tuotti ehdottoman enemmistön hankkeen hyväksi alueella, jonne ohitustie olisi tarkoitus rakentaa.\nEuroopan ympäristölainsäädäntöä ei voida soveltaa automaattisesti tunnustamatta, että on olemassa erityistapauksia. Meidän pitäisi käyttää maalaisjärkeämme eikä antaa ideologisten tunteiden johdattaa meitä. Ympäristön käyttäminen pelottimena voitaisiin estää lisäämällä investointeja uusien jäsenvaltioiden infrastruktuuriin. Ei pidä unohtaa, että näillä investoinneilla todella vaikutetaan ihmisten elämänlaatuun ja että heidän oikeutensa laadukkaaseen infrastruktuuriin on vähintään yhtä tärkeää kuin ympäristönäkökohdat.\nStanisław Jałowiecki (PPE-DE). – (PL) Arvoisa puhemies, on totta, että Puola, joka on saanut paljon aikaan sen jälkeen, kun se aloitti uudistusohjelmansa 18 vuotta sitten, on valitettavasti laiminlyönyt teiden rakentamisen. Se on tosiasia.\nYritämme nyt nopeasti paikata puutteita, vaikka se on kaikkea muuta kuin helppoa. Yhtenä esteenä tiellämme ovat ympäristörajoitukset. Meidän olisi syytä muistaa, että kun Länsi-Eurooppaan rakennettiin teitä, jotka peittivät suuren osan sen pinta-alasta, liikenneverkostojen rakentamiselle ei ollut olemassa vastaavanlaisia rajoituksia. Nyt asiasta on puhjennut kohu.\nLuonto ei kuitenkaan ole hiljainen sivustakatsoja tässä kohussa. Eri ympäristöjärjestöt puhuvat ympäristön puolesta. Usein ne puhuvat liiankin äänekkäästi unohtaen, että ihminenkin on tärkeä, jos ei suorastaan tärkein osa tätä ekosysteemiä. Ihmistä juuri pitäisi ensisijaisesti suojella.\nOn valitettavaa, että Rospudan laakson rakennustöiden ympärille noussut kohu on laajentunut näin valtavasti, että siitä on tullut niin monimutkainen ja että se on saanut poliittisia ulottuvuuksia. Onko tästä ulospääsyä? Onko olemassa järkevää ratkaisua, joka tyydyttäisi molempia osapuolia? Pelkäänpä, että vastaus on ei, ja komissio joutuu valitsemaan. Päätös on tehtävä.\nHenkilökohtaisesti olen sitä mieltä, että tie pitäisi rakentaa. Rakennustöille myönnettävään lupaan pitäisi kuitenkin sisältyä luettelo tiukkoja ehtoja, jotka on täytettävä, jotta ympäristölle aiheutuvat vahingot jäävät mahdollisimman pieniksi. Näin siksi, että meidän täytyy myöntää, ettei tappioita voida välttää. Ne seuraavat väistämättä sivilisaation mukana, sillä edistys ei koskaan tule ilmaiseksi. Kaikella on hintansa.\nBogusław Liberadzki (PSE). – (PL) Arvoisa puhemies, Via Baltica on erittäin tärkeä Euroopan unionin sisäisen koheesion lisäämisen kannalta. Se on tärkeä Baltian maita eli Liettuaa, Latviaa ja Viroa ja epäsuorasti myös Suomea muusta Euroopan unionista erottavan ajallisen eron kuromisessa umpeen Puolan kautta kulkevan reitin avulla. Se näyttäisi tuovan merkittäviä ja mitattavissa olevia etuja unionille ja Euroopalle.\nOlen myös tietoinen siitä hyvin vaikeasta tilanteesta, jossa Augustówin asukkaat elävät, kun heidän kaupunkinsa läpi kulkee jatkuvasti yhä suurempi määrä rekkoja, henkilöautoja ja linja-autoja. Ihmiset eivät voi enää elää näin. Tällä Puolan alueella on valtaisat luonnonvarat: kasvisto, eläimistö, järviä, metsiä ja koko maisema. Millä tahansa tälle alueelle rakennettavalla tiellä olisi kielteisiä vaikutuksia ympäristöön. On kuitenkin täysin mahdotonta kiertää alue kokonaan. Tämä tie tarjoaa eurooppalaisille pääsyn näihin maisemiin ja tuo niitä lähemmäs, kun taas tien rakentamatta jättäminen merkitsisi alueen jäämistä eristyneeksi saarekkeeksi.\nVaikka Puolan nykyisen hallituksen asenne on välillä ollut vähemmän ammattimainen, pyytäisin kuitenkin komissiota ottamaan nämä näkökohdat huomioon. Komission ja Puolan hallituksen on mahdollista ja välttämätöntä etsiä aktiivisesti ratkaisua, joka olisi hyödyksi EU:lle ja kansalaisille ja toisi helpotusta sekä Augustówin asukkaille että alueen halki matkaaville ajoneuvoille aiheuttamatta liiallista haittaa ympäristölle. Olin 1990-luvun puolivälissä Puolan liikenneministerinä. Kannatin tuolloin hanketta, koska pidin sitä tarpeellisena. Tänään kannatan edelleen Via Baltican rakentamista.\nZdzisław Zbigniew Podkański (UEN). – (PL) Arvoisa puhemies, velvollisuuteni puolalaisena parlamentin jäsenenä on kertoa kollegoilleni, että Via Baltican tapauksessa on kaksi puolta. On ympäristönäkökohdat ja on poliittiset näkökohdat.\nPahinta tässä tapauksessa on se, että Euroopan komissio on sekaantunut paikallisiin poliittisiin kiistoihin. Haluan myös tilaisuuden tullen mainita, että Euroopan komissio on viime aikoina liian usein ja tarpeettomasti sekaantunut asioihin, jotka kuuluvat Puolan kansallisten ja paikallisten viranomaisten toimialaan. Siksi kuulemme pian paljonkin E-19-tiestä.\nHerääkin kysymys, mitä komissio oikein tahtoo. Puolassa ihmiset sanovat, että se tahtoo jäädyttää Puolalle moottoriteiden rakentamiseen myönnetyt varat. Ehkä olisi parempi, jos komissio keskittyisi käsittelemään esimerkiksi GMO:ja Euroopassa, sillä niiden vuoksi meitä uhkaa ympäristökatastrofi tai biologinen katastrofi, tai ehkä Schmidtien maatiloja, jotka saavat rankaisematta jatkaa ympäristön saastuttamista. Tehtävää on paljon eikä ole mitään syytä puuttua niiden asioihin, jotka tekevät rehellistä työtä.\nBarbara Kudrycka (PPE-DE). – (PL) Arvoisa puhemies, Euroopan komissio päätti nostaa yhteisöjen tuomioistuimessa kanteen Puolaa vastaan, koska se alkoi rakentaa tieosuutta, joka on 1 500 metriä pitempi kuin rekkojen nykyisin käyttämä tie ja josta viisi kilometriä kulkee Natura 2000 -ohjelmassa suojellulla alueella. Tien tämänhetkinen kunto on niin kauhea, että asukkaat ovat nimenneet sen "kuoleman tieksi". Pelkästään vuonna 2006 Augustówin pikkukaupungin läheisellä tieosuudella kuoli 14 ja loukkaantui 25 ihmistä. Jos tien rakentamista joudutaan lykkäämään kolmesta viiteen vuotta, joka on vähimmäisaika, jonka tuomioistuin tarvitsee tapauksen käsittelyyn, ja sen jälkeen kenties aloittamaan koko investointihanke kokonaan alusta, se saattaa merkitä 40:stä 70:een uutta kuolonuhria.\nHaluaisin myös muistuttaa Augustówin läpi kulkevien tuhansien rekkojen aiheuttamasta melusaasteesta sekä hengenvaarallisten onnettomuuksien uhasta, jota vaarallisia aineita taajamien läpi kuljettavat rekat aiheuttavat.\nElinympäristödirektiivi sallii investointihankkeet Natura 2000 -alueilla poikkeusolosuhteissa korvausta vastaan. Viime sunnuntaina lähes 92 prosenttia paikallisista asukkaista äänesti kansanäänestyksessä suunnitelmien mukaisen uuden reitin puolesta. Eikö tämä asukkaiden ilmaisema kanta ole riittävä syy peruuttaa yhteisöjen tuomioistuimessa nostettu kanne?\nJos komissio ei päätä peruuttaa kannettaan, se osoittaa, ettei se ole pystynyt asettamaan oikeisiin mittasuhteisiinsa ympäristöasioiden pääosaston pienen mutta merkittävän vähemmistön, ympäristöjärjestöjen ja ekoterroristien näkemyksiä sekä toisaalta asukkaiden odotuksia ja tarpeita, joita sekä kaupunginjohtaja että voivodikunnan johtaja esittelivät komissiolle.\nJos tässä tilanteessa vaihtoehdoksi esitetty sillan rakentaminen Rospudan laakson yli ei tyydytä komissiota, saattaa puhjeta vakava konflikti, joka uhkaa pysyvästi halvaannuttaa ja tukkia nykyisin käytössä olevan tien. Mikä tahansa on mahdollista, kun tietää, miten päättäväisiä paikalliset asukkaat ovat, ja minä sen tiedän, koska toisin kuin te muut täällä, satun asumaan kyseisellä alueella. Jos edellä mainittua tietä ei rakenneta pian, meidän täytyy ehkä harkita neuvottelujen käynnistämistä Venäjän, Valko-Venäjän ja Ukrainan kanssa Baltian maista tulevan läpikulkuliikenteen siirtämiseksi kulkemaan näiden maiden läpi.\nKatrin Saks (PSE). – (ET) Arvoisa puhemies, Viron edustajana haluaisin korostaa Via Baltican tärkeyttä. Historiallisesti se on ollut meille tärkeä yhteys Euroopan maihin, ja sitä on kehitettävä niin, että siitä tulee nopea ja turvallinen. Tällä hetkellä se ei ole kumpaakaan.\nKeväällä esimerkiksi matka autolla Tallinnasta Varsovaan kesti yli 12 tuntia, ja niin ei pitäisi olla. Näin ollen olemme erittäin tyytyväisiä kymmenennen puiteohjelman tarjoamiin mahdollisuuksiin moottoritien rakentamisessa. Tästä huolimatta hyvä tie ei oikeuta hylkäämään kaikkia ympäristövaatimuksia. Tiet eivät myöskään takaa meille onnellista tulevaisuutta. Valitettavasti Puolan tapaus langettaa varjon koko Via Baltica -hankkeen ylle, joka on elintärkeä etenkin Baltian alueelle.\nToivomme, että yhteisöjen tuomioistuin antaa pian tuomionsa ja että komission ja Puolan viranomaisten välille voidaan saada aikaan kompromissi mahdollisimman pian. Haluan toistaa vielä, miten tärkeitä kaikki yhdyssiteet Euroopan unionin jäsenvaltioiden välillä ovat – olivatpa ne sitten teitä, rautateitä tai voimalinjoja. Emme voi tuntea itseämme Euroopan unionin täysivaltaisiksi jäseniksi, jos jokin näistä puuttuu käytännössä kokonaan tai on erittäin huonossa kunnossa.\nDalia Grybauskaitė, komission jäsen. (EN) Arvoisa puhemies, ymmärrän aiheen arkaluontoisuuden. Puhe on Euroopan-laajuisista verkoista, Euroopan-laajuisista rakennushankkeista ja teistä sekä ihmisistä, jotka elävät näiden teiden lähellä.\nMe ymmärrämme, että tämä hanke alkoi jo ennen kuin Puolasta tuli Euroopan unionin jäsen. Haluaisin kuitenkin korostaa komission puolesta, että tiettyjä menettelytapoja on noudatettava, ennen kuin suuria hankkeita voidaan aloittaa. Erityisesti tarkoitan vaikutusarviointeja. Komissio kehottaa – niin kuin sen velvollisuutena on – Puolaa saattamaan vaikutusarvioinnit valmiiksi mahdollisimman pian.\nVastauksena kysymykseen, joka koski ehdotusta pohjoisesta kaasuputkesta, totean sen sijaan, että kyseinen hanke ei ole vielä alkanut; vaikutusarviointi on parhaillaan käynnissä ja hanke voi alkaa vasta, kun vaikutusarviointi on saatu valmiiksi. Se on eri asia. Tilanne on päinvastainen kuin Via Baltican kohdalla. Siellä vaikutusarviointia ei ole tehty; hanke on vasta puolivälissä, mutta työt ovat käynnissä.\nTyöt ovat käynnissä Natura 2000 -alueen ulkopuolella. Meidän tietojemme mukaan Puola ei ole rikkonut mitään tuomioistuimen tuomiota. Voin myös vahvistaa, ettei hankkeelle ole toistaiseksi myönnetty EU:n rahoitusta.\nJoissakin kommenteissa mainittiin komission velvollisuudet ja toimivaltuudet. Ne on määritelty EU:n perussopimuksissa. Jos haluatte muuttaa niitä, teidän on muutettava perussopimuksia.\nFilip Kaczmarek (PPE-DE), kirjallinen. – (PL) Arvoisa puhemies, Puola, Liettua ja Latvia tarvitsevat sekä Via Balticaa ja muita investointeja tiehankkeisiin että ympäristönsuojelutoimenpiteitä muiden muassa Rospudan laaksossa. Emme voi erottaa tiettyjä unionin alueita muista alueista ja maista pelkkien ympäristönsuojeluvaatimusten vuoksi.\nEmme kuitenkaan voi jättää ympäristöä huomioimatta ja käyttää infrastruktuurin parantamistarvetta perusteluna tekemillemme päätöksille. Asiantuntijoiden mukaan on olemassa vaihtoehtoisia tielinjauksia, jotka eivät vahingoita ympäristöä niin paljon kuin nykyiset suunnitelmat. Siinä tapauksessa meidän pitäisi keskittyä niiden toteuttamiseen sen sijaan, että pidämme jääräpäisesti kiinni tästä vähemmän ihanteellisesta ratkaisusta.\nTämä ongelma aiheuttaa runsaasti kuohuntaa Puolassa. Näyttäisi olevan järkevintä pyrkiä löytämään ratkaisu, joka perustuu tosiasioihin. Puolaa hallitseva koalitio on tehnyt aiheesta äärimmäisen poliittisen. Se on jopa järjestänyt väkisin paikallisen kansanäänestyksen, jota on vaikea nähdä muuna kuin pyrkimyksenä käyttää kysymystä Via Baltican reitistä omien päämäärien ajamiseen, sillä kansanäänestys järjestettiin samaan aikaan aluevaalien kanssa. Sitä paitsi kansanäänestyksen tulos ei sido sen paremmin yhteisöjen tuomioistuinta kuin Puolan viranomaisiakaan.\nAlueen asukkaiden ja tulevien tienkäyttäjien kannalta paras ratkaisu näyttäisi olevan EU:n tasolla aikaansaatu kompromissi, jolla varmistetaan, ettei kestävän kehityksen periaate jää sisällöltään tyhjäksi.


UML-elementtien määritteiden lisääminen tai muokkaaminen - Visio\nHuomautus: UML-mallien hallinta ei ole käytettävissä Visio 2013-ja uudemmissa versioissa. Lisä tietoja UML-kaavioista Visio 2013: ssä ja uudemmissa versioissa on kohdassa UML-kaaviot Visiossa.\nKaksoisnapsauta muotoa siinä kaaviossa, joka edustaa elementtiä.\nJos haluat lisätä määritteen, napsauta tyhjää riviä ja ala kirjoittaa nimeä, kirjoita tai valitse haluamasi määritteiden ominaisuudet.\nJos haluat muokata määritettä, valitse muokattava määrite ja muokkaa sitä tarpeen mukaan.\nJos haluat määrittää lisä ominaisuuksia, napsauta puuvalikossa olevaa määritettä hiiren kakkos painikkeella ja valitse Ominaisuudet. Lisää tarvittavat ominaisuudet.\nKaksoisosoita kuvaketta puunäkymä tai muoto kaaviossa, joka edustaa elementtiä.\nJos haluat lisätä määritteitä, valitse määritteetja valitse sitten Uusi. Kirjoita tai valitse haluamasi määritteiden ominaisuudet tai napsauta seuraavaa tyhjää riviä määrite luettelossa ja ala kirjoittaa nimeä. Uusi määrite lisätään.\nJos haluat muokata määritteitä, valitse määritteet ja valitse sitten määrite, jota haluat muokata. Kirjoita tai valitse haluamasi määritteiden ominaisuudet.\nJos haluat määrittää muita ominaisuuksia, valitse Ominaisuudet. Kirjoita tai valitse haluamasi määrite-ominaisuudet.\nVihje: Voit myös lisätä määritteitä UML-elementtiin napsauttamalla puunäkymässä tai sen muodossa olevaa elementin kuvaketta hiiren kakkos painikkeella ja valitsemalla sitten pikavalikosta Ominaisuudet .


Kalewaisten matkassa - Pop-up-mediatoimisto soitti hienosti yhteen ja houkutteli oopperaan - Talk Talk\nPentti Halonen käsikirjoituksen lehtori, Senior Lecturer in Scriptwriting, Turun ammattikorkeakoulu, TUAS\nDie Kalewainen in Pochjola -ooppera on ollut yksi Suomi 100-juhlavuoden merkkitapauksista. Oopperan tuottivat Turun filharmoninen orkesteri ja Turun musiikkijuhlat Logomon ensi-iltaan 28.2.2017. Turun AMK:n Taideakatemian media-ala sai olla mukana luomassa Kalewaisten uudenlaista viestintää ja nostamassa oopperan hypetystä kohti ensi-iltaa.\nToteutimme kahden lukukauden mittaisen toimeksiannon Kalewainen-projektissa. Mukana oli enimmäkseen mainonnan AD- ja copyopiskelijoita sekä journalismin opiskelijoita. Ohjaajina toimimme me kaksi kirjoittamisesta vastaavaa lehtoria, Pentti Halonen ja Johanna Vaaherkumpu.\nTurun musiikkijuhlien ja Turun filharmonisen orkesterin tilauksena oli toteuttaa Kalewaisten viestintää uudella tavalla. Tavoitteena oli houkutella nuoria ja oopperaa harrastamattomia yleisöjä innostumaan produktiosta. Oopperalle luotiin oma nettisivu (http://www.kalewainen.fi/) ja opiskelijat tekivät sisältöä sekä sivulle että Facebookiin (https://www.facebook.com/kalewainen/).\nInnovaatiopedagogiikan hengessä näimme mahdollisuuden moniammatilliseen kokeiluun, eräänlaiseen Pop-up-mediatoimistoon. Eri erikoistumisalojen opiskelijat valikoituivat vapaaehtoisesti yhteen ja muodostivat joustavan ja notkean, mutta silti hallitun, uuden kokoonpanon, johon toivat osaamistaan ja luovuuttaan ja saivat oppia uusia viestinnän tapoja.\nOpiskelijaryhmä lähti kanssamme ennakkoluulottomasti ideoimaan uudenlaista lähestymistapaa oopperan markkinointiin.\nVapaus toi vastuuta\nRyhmämme kokoontui säännöllisesti ohjauksessamme. Tekemisen reunaehdot ja aikataulut sovittiin tarkasti. Näiden raamien sisällä opiskelijat saivat toteuttaa näkemyksiään vapaasti. Luova ja myönteinen ilmapiiri sai opiskelijat heittäytymään oman mukavuusalueensa ulkopuolelle. Opiskelijat kokivat olonsa turvalliseksi ja ylittivät omat ammatilliset rajansa.\nTuotannon aikana rajat todella rikkoontuivat: Mainonnan opiskelijat kirjoittivat asiatekstiä ja journalistit löysivät luovan kirjoittamisen maailman. Kuvallisesti suuntautuneet AD-opiskelijat innostuivat kirjoittamaan tekstejä ja toimimaan projektipäällikkönä kuvittamisen lisäksi. Copywriter-opiskelija saattoi ottaa myös valokuvia ja kirjoittava journalisti syventää osaamistaan kuvaamisessa ja editoinnissa. Transprofessionaalisuus toteutui luovassa ilmapiirissä. Tiimiläiset tukivat toisiaan, eikä kilpailua ollut.\nMe opettajat annoimme tiimille paljon taiteellista vapautta, mutta myös vastuuta. Riskinotto kannatti, sillä opiskelijat ylittivät itsensä ja tilaajien odotukset. Turun musiikkijuhlien toimitusjohtaja Liisa Ketomäki ja silloinen Turun filharmonisen orkesterin intendentti Emilie Gardberg olivat vaikuttuneita opiskelijoiden luovasta otteesta, loistavasta työmoraalista, hienoista sisällöistä ja aikataulun pitävyydestä. Vapaus tuotti siis myös vastuunottoa.\nTyöelämälähtöisyyttä ja tiimityötä\nProjektissa ehkä hienointa oli ryhmän kannustava ja rohkea ote. Opiskelijat toimivat tiiminä saumattomasti. Tilauksessa todella onnistuttiin ja oopperalle luotiin uudenlaisia lähestymistapoja. Moniammatillinen, työelämälähtöinen yhteistyö kannatti ja omaa ammattitaitoa syvensivät kaikki, myös me opettajat. Kokemus oli huikea ja lopputulos hieno. 127 vuotta unohduksissa ollut teos sai arvoisensa esityksen ja huomion.\nMoniammatilliset kokeilut jatkuvat\nKalewaisten innoittamina aiomme media-alalla jatkaa moniammatillisia Pop-up-mediatoimistokokeiluja innovaatiopedagogiikan hengessä. Sama idea rajoista ja tekemisen vapaudesta jatkuu. Me opettajat olemme nyt mukana ohjaamassa Taidetestaajat-hanketta.\nViime syksynä yläkoulun kahdeksasluokkalaiset johdatettiin trailerin avulla Hector Berlioz’n Fantastisen sinfonian maailmaan. Turun filharmoninen orkesteri esitti teoksen kahdeksasluokkalaisille. Ennen konserttia koululaiset katsoivat tiimimme tekemän trailerin ja vastasivat ennakkotehtäviin. Ensi syksyksi teemme uuden tiimin kanssa videon konserttikäyttäytymisestä. Taidetestaajat-hankkeessa on siis käynnissä jo toinen kierros.\nToimimme yhteistyössä mm. esittävän taiteen koulutuksen kanssa. Tavoitteenamme on jälleen kerran luoda uusia ja ennakkoluulottomia lähestymistapoja klassiseen musiikkiin, tällä kertaa videotrailerien muodossa.\nKuvat otoksia Kalewainen-projektin töistä.\ninnopeda, innovaatiopedagogiikka, ooppera, Suomi100, taideakatemia, Taidetestaajat


Sovittuja keikkapäiviä, jäinkin sairaslomalle..palkka? - Edunvalvonta ja työsuojelu - Hoitajat.Net\nSovittuja keikkapäiviä, jäinkin sairaslomalle..palkka?\nMay 17, 2009 in Edunvalvonta ja työsuojelu\nEli siis olen vakituisena työntekijänä ja nyt hoitovapaalla. Minulle on etukäteen suunniteltu keikkatyövuoroja paikkaamaan henkilöstöpulaa. Jäin kuitenkin sairaslomalle.. mitenkäs, tuleeko sairalomapäiviltä palkkaa vai ei?\nSeure maksaa 50 % palkan jos keikkoja sovittu etukäteen ja sairastuu. Muista keikkafirmoista en osaa sanoa.\nNo mä keikkaan täällä osastolla, jossa mulla on toimikin. Ja oh:n toimesta/pyynnöstä/sopimuksesta keikkailen.\nPorin kaupunki on maksanut keikkalaisille täyden palkan.\nPalkan ovat maksaneet, kun on sairaana ollut keikkavuoron. Se, että on nimi työvuorolistassa ja suunniteltu vuoro, on työsopimus kyseiselle päivälle/päiville. Eli KVTES:in tms sopimuksen mukaan mennään sairausasioissa.\nMiksi et tee töitäsi lisätyönä? On tuo keikkailu joku yritys kiertää ylityöt? Keikkafirman käyttämästä työehtosopimuksestahan se riippuu, että miten maksavat keikkalaisille sairausloma-ajan palkan.\nLisätöinä? Olen hoitovapaalla pääsääntöisesti.\nEnpä lukenutkaan viestiäsi ajatuksella. ;D\nMutta, keikkafirman käyttämästä työehtosopimuksesta asia riippuu. Jos osastonhoitaja on sinut keikalle palkannut, niin häneltä kannattaa asiaa tiedustella, sillä kyllähän palkkaajan täytyy moinen asia tietää.\nOlen vastaavassa tilanteessa saanut keikkalaisena palkan, jos vuorot alkaneet jo eli sairastun kesken putken. Jos ennakkoon sairastun, en saa mitään Nää siis kun olen suoraan tehnyt kaupungille töitä heidän sijaisvälityksensä kautta.\nNäin käsittääkseni meilläkin, eli jos ei pääse ensimmäisenä päivänä töihin, on ikäänkuin työsuhde ei olisi alkanutkaan. Oh selitti jotain, että työsopimus ei voi alkaa vapaapäivällä eikä sairauslomalla.\nKiitos neuvoista/kommenteista. Täytyy huomenna tiedustella asiaa tuolta työpaikalta. Sillä kyselen vähän tietoa jo etukäteen, kun oh, yh:sta puhumattakaan ei suinkaan ajattele asiaa työntekijän parhaaksi..osaavat kierrellä.. >:D\nItselläni on ollut tilanne niin, että mikäli kolmen viikon työvuorolistalla on suunniteltu muistaakseni yli 12 vuoroa töitä, on silloin eri palkkauspäätös (en muista hienoa virallista nimeä) ja silloin jos sairastuu saa sairaspoissaoloistakin palkan. Jos taas listassa on alle sen noita työpäiviä, ei tule palkkaa sairaspoissaoloista, koska silloin on ns. "tuntityöläinen", siis palkka tehtyjen tuntien mukaan.\nNäin siis omat kokemukseni, mutta voihan eri paikoissa olla sitten eri käytäntöjä? Tuo oli siis kunnallisessa vanhainkodissa.\nNäin se sit loppujen lopuksi meni, eli ei palkkaa, koska sovittu keikkaputki ei ehtinyt alkaa.. ;D\nSeure maksaa ton 50% vain jos on spettari.\nItse teen free lancerina hommia eri paikkoihin ja samaa asiaa olen miettinyt. Eli saanko mistään rahaa jos sairastun? Eräs os hoitaja sanoi, että ota vakuutus. Miten muut keikkalaiset ovat turvanneet taloutensa sairauden varalle? En siis tee keikkaa minkään keikkafirman kautta vaan ihan itse hankin työt.\nItse olin sopinut keikan kahdelle yölle viikonloppuna puolen kuun aikoihin. Jouduinkin päivystykseen ja siten olin s-lomalle kyseisen ajankohdan (pe-ma). Kuun lopussa tuli palkkakuitti kyseisestä paikasta ja mulle maksettiin palkka kyseisiltä päiviltä.\nMä tosiaan olen saanut palkan, jos työputki jo alkanut. En mikäli en ole ehtinyt aloittaa. Jos joku osaa vastata Eikun kysymykseen, niin mäkin oisin erittäin kiinnostunut. Tällä hetkellä puntaroin vakityön ja keikkailun välillä, kun sen aika koittaa tän ihanan kotiäitiyden päätteeks\nTällä hetkellä puntaroin vakityön ja keikkailun välillä, kun sen aika koittaa tän ihanan kotiäitiyden päätteeks\nMinäkin puntaroin helmikuussa samaa, mutta määräaikainen soppari mahdollistaa palkan juoksun lasten sairastuessakin(olen yh, ei muita hoitamassa sairaita lapsia) ja vuosiloma kertyy sinne taustalle kuitenkin.\nKeikkaillessa lasten sairastamiset on kaikki omasta pussista pois, vuosiloma maksetaan samoin tein eli täytyy olla selkärankaa laittaa se raha sitten sivuun.\nTämäpä se painaa itselläkin eniten tällä hetkellä, siis tuo lasten hoito kun ovat sairaana (2kpl, joista toinen allergikko ja infektiokierteinen ollut) ja omat sairastelut tietysti. Mulla mies tienaa moninkertaisesti meikäläiseen verrattuna ja sen töistä poissaolo ois huomattavasti hankalampaa. Eipä kai keikkalaisella kauhiasti ole turvaa näissä asioissa..\nTämä on myös se mun syy miks en vakitoimesta luovu. Tosin teen keikkaa ohessa ja jään hoitovapaalle jota jatkan sit osittaisella yms muita kikkailuja, mutta pääasia, että on se pitkäaikainen työsuhde turvana.\nhanki y-tunnus ja tee alihankintasoppari isomman firman kanssa.yrittäjävakuutus korvaa sairastumisesta aiheutuneet ansionmenetykset.\nEntäs kun keikkapäivät on ripottain pitkin kuukautta? Silloin kai on tuntityöntekijänä ja palkka maksetaan vain tehdyiltä tunneilta. Harmi kun näin sunnuntaina sairaana..


Raskaan tavaraliikenteen tietullidirektiivistä ei saatu vieläkään ratkaisua - Tiedote - liikenne- ja viestintäministeriö\nRaskaan tavaraliikenteen tietullidirektiivistä ei saatu vieläkään ratkaisua\nTiedote 11.06.2004 19.27 fi\nLiikenne- ja viestintäministerit eivät tälläkään kertaa saavuttaneet yhteisymmärrystä maanteiden raskaan tavaraliikenteen tietullidirektiivistä.\nDirektiivissä oli tarkoitus säätää muun muassa tietullien laskentaperusteista, tullien soveltamisalasta ja korotettujen tullien soveltamisesta erityisen herkillä alueilla.\nEU:n liikenneministerit kokoontuivat Luxemburgissa 11. kesäkuuta. Suomea kokouksessa edusti liikenne- ja viestintäministeri Leena Luhtanen.\nMinisteri Luhtanen pitää direktiivin hyväksymistä tärkeänä, jotta Eurooppaan saataisiin yhteisesti sovitut periaatteet tietulleista.\n- Ei ole Suomen edun mukaista, että tietullien korkeus jätettäisiin jäsenvaltioiden kansallisesti päätettäviksi. Eräät Suomen vaatimukset on jo saavutettu, mutta Suomi ei katsonut voivansa hyväksyä direktiiviä ennen kuin täsmällisestä laskentamenetelmästä ja tullimaksutulojen korvamerkinnästä saadaan tyydyttävä ratkaisu, Luhtanen painotti.\nLaskentamenetelmän käytön tulee Suomen mielestä olla pakollista ja tietullituotot tulee korvamerkitä eli suunnata liikenneinvestointeihin.\nKun direktiivi aikanaan mahdollisesti hyväksytään, se ei velvoita ottamaan Suomessa käyttöön tietulleja. Jos Suomessa kuitenkin joskus otetaan tietullit käyttöön, niiden on noudatettava direktiivin suuntaviivoja.\nYmpäristöä pilaavien alusten rankaisemisesta päätös\nMinisterit sopivat siitä, miten laivojen aiheuttamasta ympäristön pilaantumisesta tulisi rankaista ja kuinka sitä tulisi valvoa.\nMinisterineuvoston päätös velvoittaa satamavaltioita aina suorittamaan asianmukainen tutkimus, kun se epäilee, että sen satamassa oleva alus on syyllistynyt laittomiin päästöihin.\nDirektiivillä tehostetaan myös rannikkoalueiden kautta kulkevien alusten päästörikkomuksia. EU:n jäsenvaltiot velvoitetaan tekemään yhteistyötä päästörikkomuksia tutkittaessa. Suomen kannalta asia on tärkeä, sillä Suomenlahden läpikulkuliikkenne kasvaa lähiaikoina voimakkaasti.\nNeuvosto sopi, että jäsenmaat voivat itse valita tehokkaimmat keinot laittomia päästöjä tehneiden alusten rangaisemiseksi. Direktiivillä tuodaan osittain kansainvälisen merenkulkujärjestö IMO:n säännökset EU:n lainsäädäntöön.\nRaskaan liikenteen kuljettajien työaikojen tiukennuksista päätös\nMinisterit käsittelivät myös asetusehdotusta, jonka pääasiallinen tarkoitus on raskaan tieliikenteen ajo- ja lepoaikasäädösten yksinkertaistaminen. Yhtenäisellä säännöstöllä toivotaan, että erilaisten tulkintojen määrä EU-maissa vähenisi.\nMinisterit sopivat useista muutosehdotuksia, joilla on vaikutusta ajo- ja lepoaikojen sijoittamiseen työpäivälle. Ratkaisut kiristävät ajoaikoja joissakin kuljetuksissa mutta tarjoavat toisissa kuljetuksissa nykyistä enemmän joustoa.\nVaikka ehdotus lisää kuljetuskustannuksia Suomessa, niin se myös parantaa turvallisuutta ja edistää ammattikuljettajien työoloja.\nSuomi onnistui saamaan asetukseen poikkeuksen harvaanasuttujen alueiden elinkeinoille. Tämä helpottaa jatkossa esimerkiksi maidonkuljetuksia Pohjois-Suomessa.\nGalileo-ohjelman jatkosta sovittiin\nLiikenneministerit pääsivät sopuun eurooppalaisen satelliittinavigointijärjestelmän Galileon jatko-ohjelmasta. Ministerit sopivat, että hankkeen seuraavia vaiheita varten perustetaan erityinen Galileo-virasto. Sen on tarkoitus toimia hankkeen valvontaviranomaisena.\nLisäksi ministerit myönsivät komissiolle valtuudet allekirjoittaa EU:n ja Yhdysvaltojen välinen Galileo- ja GPS- satelliittinavigointijärjestelmien yhteistyösopimus. Sopimuksella varmistetaan GPS:n ja Galileon yhteentoimivuus ja sovitaan yhteistyöstä satelliittinavigoinnin aloilla.\nvanhempi hallitussihteeri Rita Linna, LVM, puh. (09) 160 28556 (lentoliikenne)\nliikenneneuvos Lassi Hilska, LVM, puh. (09) 160 28497 (tieliikenteen hinnoittelu)\nvanhempi hallitussihteeri Jorma Hörkkö, LVM, puh. (09) 160 28499 (ajo- ja lepoajat)\nalusten ympäristöpäästöt, hallitusneuvos Lolan Eriksson, puh. 040 407448118


Silmukan saalistus: Keskiviikon keskeneräiset 052\nKeskiviikon keskeneräiset 052\nOlen pitkään haaveillut pitsisen kolmiohuivin neulomisesta. En kuitenkaan ole sen kummemmin metsästänyt helppoa ja aloittelijalle sopivaa ohjetta, vaan olen odottanut sopivan mallin kävelevän vastaan jostain netin syövereistä. Ja viime viikollahan se sitten eteeni tupsahti. Heidi Alanderin Nurmilintu. Ohjetta on kehuttu helpoksi useampaan otteeseen ja valmiita huiveja on esitelty monissa blogeissa. Hyvänä esimerkkinä suosittelisin vilkaisemaan Vihreä lanka-blogin Vilma L.:n neulomaa Nurmilintua.\nOma huivini sai ensimmäiset silmukkansa viime viikolla ja nyt mennään ensimmäisessä pitsiosiossa. Tämä todellakin on helppo ohje ja on virkistävää neuloa välillä ohuesta langasta paksuilla puikoilla. Aika näyttää millainen tämä Nurmilintu on valmiina.\nP.S. Keskiviikon keskeneräisten suosio vain jatkuu. Nyt löydät myös KnitCrochenator-blogista Jennin omaan tarpeeseensa muokkaaman keskeneräisten käsitöiden blogisarjan, joka kantaa nimeä Lauantain langat. Käyhän tutustumassa!\nBloggaaja: Silmukan saalistaja klo 15.28.00\nAnonyymi 13. elokuuta 2014 klo 15.46\nIhana lanka! Mitä se on?\nSilmukan saalistaja 13. elokuuta 2014 klo 15.51\nSadnes Sisu :) Ja on ihanaa lankaa neuloa :)\nVärihaaste 2/6 - Siniset ja turkoosit\nTilkku päivässä, peitto vuodessa 002 - Omena-tilku...\nVärihaaste 1/6 - Punaiset ja violetit\nSilmukan ytimestä-haaste 8/2014


Tuotantotyöntekijöitä, Cargotec Finland Oy, Raisio, StaffPoint Oy - Varsinais-Suomi | Monster\nTuotantotyöntekijöitä, Cargotec Finland Oy, Raisio\nEtsimme asiakkaallemme Cargotec Finland Oy:lle Raisioon reippaita ja motivoituneita\nTyötehtävissäsi työskentelet monipuolisissa kokoonpanoasennuksen tehtävissä vaihtolavalaitteiden parissa. Etsimällämme henkilöllä on jo jonkin verran aiempaa kokemusta tuotannon ja/tai kokoonpanon ja asennuksen tehtävistä. Saatat olla etsimämme tekijä, mikäli työkalut pysyvät käsissäsi ja olet näppärä sormistasi sekä innokas ja motivoitunut oppimaan uutta.\nTyö on kaksivuorotyötä aamu- ja iltavuoroissa, joten sinulta tulee löytyä valmius vuorotöihin. Työtä on tarjolla kokopäiväisesti (40h/vko) aluksi määräaikaisessa työsuhteessa, mutta myös pidempiaikainen työsuhde ja jatko tehtävissä voi olla mahdollinen. Mahdollisuus nopeaan työn aloitukseen, joten toimi heti ja hae.\nAikaisempaa kokemusta tuotanto-, kokoonpano- ja/tai asennustehtävistä.\nEhdottoman reipasta asennetta sekä valmiutta omaksua nopeasti uusia asioita.\nHyvää fyysistä kuntoa ja kykyä toimia osana tiimiä.\nVoimassa olevaa työturvallisuuskorttia tai valmiutta sen suorittamiseen ennen töiden aloitusta.\nMielenkiintoiset ja monipuoliset työtehtävät alansa huippua olevien tuotteiden parissa.\nLaadukkaan perehdytyksen ja ammattitaitoiset työkaverit.\nArvokasta työkokemusta teollisuuden alalta.


Ruotsissa vedettiin piuhat irti Ringhalsin ykkösreaktorista | Uutissuomalainen | Itä-Häme\nEtusivu » Uutissuomalainen 1.1.2021 8:41\nRuotsin länsirannikolla Göteborgin lähistöllä sijaitsevan Ringhalsin ydinvoimalan ykkösreaktorin sähköntuotanto päättyi uudenvuoden aattona, kertoo laitoksen omistaja Vattenfall .\nReaktori otettiin käyttöön vuonna 1976. Nimestään huolimatta se oli voimalan toiseksi vanhin reaktori. Vanhin oli kakkosreaktori, jonka käyttö päättyi vuotta aiemmin.\nTuotanto jatkuu vielä Ringhalsin kolmos- ja nelosreaktoreissa, jotka tuottavat noin 12 prosenttia Ruotsin sähköntuotannosta. Ringhalsin omistajat Vattenfall ja Uniper päättivät ykkös- ja kakkosreaktorien sulkemisesta kannattavuussyistä vuonna 2015.\nYkkösreaktori tuotti toimintansa aikana 220 terawattituntia sähköä. Sen rakensi ruotsalainen Asea Atom vuosina 1969–75.\nSeuraavaksi reaktorista tyhjennetään ydinpolttoaine ja sulkemisen valmistelut alkavat. Sulkemistyö käynnistyy vuoden 2022 lopulla, ja prosessin odotetaan kestävän kymmenen vuotta.\nRuotsissa järjestettiin kansanäänestys ydinvoimasta vuonna 1980, jonka seurauksena päätettiin, että ydinvoimasta luovuttaisiin kokonaan vuoteen 2010 mennessä. Aikataulua on kuitenkin venytetty, ja ydinvoimaloita uudistamalla osa niistä on saanut jatkoaikaa aina 2040-luvulle asti.\nRuotsi on aiemmin sulkenut Barsebäckin ydinvoimalan kaksi reaktoria ja kaksi Oskarshamnin kolmesta reaktorista.


Espanja.com - Yleellinen 2mh huoneisto upeilla merinäköaloilla, Benalmádena Costa\n989\t- Yleellinen 2mh huoneisto upeilla merinäköaloilla, Benalmádena Costa\n325.000 € | 2 Makuuhuoneita, 2 Kylpyhuoneita\nHINTAA ALENNETTU 349,000 EUROSTA 325,000 EUROON.\nYleellinen katutasossa oleva huoneisto suoraan meren äärellä Benalmádena Costalla. Huoneistossa on suuri etelään suunnattu terassi (37m2), jolta on näkymät taloyhtiön uima-altaalle, sekä merelle. Palvelut ovat lähellä, eikä golfkentällekkään ole pitkä matka. Jos haluat lähteä kauemmas, bussipysäkille on matkaa vain 200 metriä. Piha-alue on aidattu, ja siellä onkin kaunis puutarha, sekä em. yhteinen uima-allas.\nHuoneistoon kuuluu autotalli ja 3 varastoa. Lattiat ovat marmoriset.\nEteinen, tilava olohuone josta pääsy terassille, sen vieressä ruokasali, keittiö ja kodinhoitohuone. Seuraavana toinen makuuhuone, jossa oma kylpyhuone (en suite). Lopuksi päämakuuhuone, josta on pääsy em. terassille, sekä kylpyhuone (en suite).\nTorrequebradan golfkenttä: 400m\nYhtiövastike / kk / € (comunidad)\t: 155\nHaluaisin lisätietoja koskien tätä kohdetta 989, Yleellinen 2mh huoneisto upeilla merinäköaloilla, Benalmádena Costa\n979, Upea 3mh rivitaloasunto aivan golfkentän tuntumassa Benalmádena Costalla\nMyytävänä\t365.000 €\nBenalmadena Costa 3mh, 2kph kauniilla merinäköalalla\nVuokrattavana\t1.490 €/Kuukaudessa\nBenalmadena Costa, Benalmádena Costa, 29630, Málaga\n524, Benalmádena, Puerto Marina, 2 mh, 2 kph, 117 m2\nMyytävänä\t350.000 €\n958, Upea 2 mh huoneisto Benalmadenan Costalla\nMyytävänä\t335.000 €


Elintärkeistä pölyttäjistä kannattaa huolehtia myös talousmetsissä – uudet ohjeet lisäävät metsien monimuotoisuutta - Forest.fi\nLuonnon monimuotoisuudesta huolehtiminen auttaa myös nokkosperhosta ja muita metsän pölyttäjiä. Kuva: Sara Turunen\nPölyttäjien väheneminen on ihmiskunnan yhteinen ongelma, jonka hoitaminen on tärkeää myös talousmetsissä. Forest.fi julkaisee Pölymetsä-hankkeen uudet ohjeet pörriäisten vaalimiseen.\n”Pienilläkin toimilla voi pölyttäjiä ajatellen saada aika paljon aikaan. Tehdään oikeanlaisia asioita oikeissa paikoissa. Sillä päästään pitkälle”, sanoo hankepäällikkö Sara Turunen metsäalan asiantuntijaorganisaatiosta Tapiosta.\nMetsäluonnon monimuotoisuuteen on alettu kiinnittää voimistuvaa huomiota viime vuosina. Turusen mukaan samat luonnonhoidon keinot pätevät pitkälti myös pölyttäjistä huolehtimiseen.\nPienilläkin toimilla voi pölyttäjiä ajatellen saada aika paljon aikaan. Tehdään oikeanlaisia asioita oikeissa paikoissa.\nForest.fi julkistaa tuoreeltaan Pölymetsä-hankkeen uudet ohjeet. Oleellista on ensinnäkin huolehtia, että pölyttäjillä on ravintoa. Puulajeista hyönteispölytteisiä ovat pihlaja, tuomi, lehmukset, vaahtera ja monet pajut.\nPölymetsä-hankkeen uusissa ohjeissa suositellaan monilajisen puuston ja lehtipuusekoituksen syntymistä ja säästämistä talousmetsissä. Pölyttäjät viihtyvät monimuotoisessa ja monipuolisessa sekametsässä, eivätkä ne myöskään menesty ilman lahopuuta ja kukkia.\nKeväällä varhain kukkiva leskenlehti ja muu metsän kukkakasvillisuus hyötyy paahteisesta ympäristöistä. Kuva: Sara Turunen\nEsimerkiksi perhoset viihtyvät avoimissa ympäristöissä kukoistavien kukkakasvien joukossa ja mesipistiäiset pesivät paljaan maapinnan alla maakoloissa.\n”Kun puustoa ja pensaita raivataan, maanpintaa voi rikkoa samalla. Sitä ei tarvitse tehdä hirveän suurilta alueita”, Turunen kertoo.\nTekopökkelöt auttavat pölyttäjiä\nOhjeiden mukaan metsätöiden yhteydessä rannoille kannattaa jättää suojakaistoja. Kulotusta suositellaan ja metsätien reuna kannattaa niittää vasta kasvien kukinnan jälkeen. Konstit eivät liikaa taloutta rasita.\n”Ei ole hirveän kallista jättää tekopökkelöä metsään. Tekopökkelö voi tulla edullisemmaksi kuin linnunpönttö ja maalahopuun jättäminen maahan ei maksa mitään. Ja jos yhteen kohtaan on jätetty muutama säästöpuu, se ei tuo kustannuksia kuin sen runkopuun verran mitä sinne jätetään,” Turunen sanoo.\nPölymetsä-hanke edistää kansallista pölyttäjästrategiaa, jonka alkusysäys tuli EU:sta viime vuosikymmenellä.\nPölyttäjät takaavat marjasadon\nPölyttäjät ovat tärkeitä puiden lisäksi myös metsäluonnon kasvillisuudelle.\n”Tietyt kukkakasvit, metsämarjat ja osa puulajeista ovat hyönteispölytteisiä. Metsässä asuvilla pölyttäjillä on niiden kannalta keskeinen rooli.”\nKimalainen, perhonen, mehiläinen ja kukkakärpänen vastaavat siitä, että metsästä saa poimia vaikkapa mustikoita.\nKimalainen, perhonen, mehiläinen ja kukkakärpänen vastaavat, että metsästä saa poimia vaikkapa mustikoita. Kuva: Sara Turunen\n”Puolukka ja mustikka ovat hyönteispölytteisiä. Kokeellisestikin on testattu, että jos hyönteispölytys estetään, varpuihin kehittyy aika harvoin marjoja”, Turunen kertoo.\nPuolukka ja mustikka ovat hyönteispölytteisiä. Kokeellisestikin on testattu, että jos hyönteispölytys estetään, varpuihin kehittyy aika harvoin marjoja.\nMustikalle ja puolukalle tärkein pölyttäjälaji on kimalainen. Hillan pölyttämisestä vastaavat pääosin kukkakärpäset. Miten pölyttäjät ehtivät käydä metsässä jokaisessa mustikan, puolukan ja hillan varvussa?\n”Jos niitä ei olisi siellä, marjoja ei syntyisi. Pölyttäjät ovat aika ehtiväisiä”, Turunen sanoo.\nMetsäpölyttäjiä tutkittu vähän\nPölymetsä-hankkeen selvityksen mukaan metsätalouteen liittyen pölyttäjistä on globaalistikin varsin niukasti tutkimustietoa.\nMaatalouteen liittyen pölyttäjiä on tutkittu monin verroin enemmän kuin metsätalouteen.\nMetsä on usein pellon vieressä. Silloin se tukee myös viljelykasvien pölytystä.\n”Pölyttäjät ovat korostuneemmassa roolissa maatalousympäristössä, jossa niille on laskettu selkeitä talousarvioita ruuantuotannossa. Niiden tärkeys on ymmärretty. Metsäympäristössä ne eivät ole niin suuressa roolissa, mutta varsinkin Suomessa niillä on tärkeä merkitys, koska metsää on niin suuri osa maapinta-alasta”, Turunen sanoo.\nPölyttäjien määrän vähentyminen on huolestuttanut erityisesti maataloudessa, mutta myös talousmetsissä – mikä auttaa myös maataloutta.\n”Metsä on usein pellon vieressä. Silloin se tukee myös viljelykasvien pölytystä”, Turunen toteaa.\nAvohakkuut jopa hyönteishotelli\nTapion selvityksen mukaan avohakkuualueet ovat monille metsien pölyttäjille merkittävä korvaava elinympäristö, kun luonnonvaraiset niityt vähenevät.\nMitä tapahtuu, jos Suomessa siirrytään enenevässä määrin metsän jatkuvaan kasvatukseen?\nJos kaikki maapinta-ala on tiheää metsää, se ei ole hyvä asia pölyttäjien kannalta.\n”Tällä hetkellä Suomessa ei ole avohakkuuympäristöistä pula, koska avohakkuita on tehty Suomessa aika paljon. Jos jatkuvan kasvatuksen määrä tulevaisuudessa korostuisi, niin sen ei pitäisi olla merkittävä seikka. Mutta jos kaikki maapinta-ala on tiheää metsää, se ei ole hyvä asia pölyttäjien kannalta, Turunen kertoo.\nPuulajeista hyönteispölytteisiä ovat pihlaja, tuomi, lehmukset, vaahtera (kuvassa) ja monet pajut. Kuva: Lauri Saaristo\nHakkuualueen laatu pölyttäjille hiipuu sitä mukaa, kun kehittyvän taimikon latvukset alkavat varjostaa maanpintaa. Vähiten pölyttäjiä on kasvatusmetsissä, koska valoa, lämpöä ja mesikasveja on niukasti.\nHarvinaisemmat lehtipuut jätetään metsiin\nMetsäyhtiö Metsä Group ilmoitti keväällä jättävänsä järeät haavat sekä muut harvoin metsissä esiintyvät lehtipuulajit, kuten raidat, tuomet, pihlajat ja lepät metsiin. Ennen harvinaisemmat lehtipuulajit on säästöpuita lukuun ottamatta korjattu pääosin energian tuotantoon. Turunen tervehtii kehitystä ilolla.\nPölymetsä-hanke edistää kansallista pölyttäjästrategiaa, jonka alkusysäys tuli EU:sta viime vuosikymmenellä. Kuva: Sara Turunen\n”Lahopuut, säästöpuut ja tekopökkelöt ovat hyviä asioita pölyttäjille. Erityisesti jos säästöpuihin jättää kukkivia lehtipuita. Ne hyötyvät niistä eniten”, Turunen sanoo.\nLahopuut, säästöpuut ja tekopökkelöt ovat hyviä asioita pölyttäjille. Erityisesti jos säästöpuihin jättää kukkivia lehtipuita.\nPölyttäjien asia etenee myös muualla metsäteollisuudessa osana metsäluonnon monimuotoisuuden turvaamista. Stora Enso ilmoitti toukokuussa, että se maksaa metsänomistajalle monimuotoisuuslisää puukaupan yhteydessä Suomessa.\nKokeilu perustuu metsänomistajan päätökseen jättää hakkuualueelle aiempaa enemmän säästöpuita ja tekopökkelöitä. Myös UPM on ilmoittanut monimuotoisuutta tukevista ohjelmista.\nPölyttäjien huomioiminen talousmetsien käsittelyssä -opas julkaistaan kokonaisuudessaan toukokuun aikana.\nLue lisää: Kukkiva avohakkuu on suuri hyönteishotelli – monimuotoisuutta voi parantaa turvaamalla lukuisat puulajit\nNäin autat pölyttäjiä\nMetsänhoidon ja hakkuiden yhteydessä:\nSuosi monilajista puustoa\nValitse säästöpuuryhmiin lehtipuita\nSäilytä lehtipuita (raitaa, pihlajaa,\nSäästä syntyneet maapuut ja lahopuut (ml. kuorensa menettäneet\nSäilytä pienialaisia kosteikkoja\nJätä leveät käsittelemättömät suojavyöhykkeet vesistöjen rannoille\nSäästä pensaita (pajuja, paatsamaa, kuusamaa)\nJätä istuttamatta paahteiset ja kallioiset laikut\nMetsäteiden reunoilla ja pellonreunoilla:\nNiitä vuosittain kukinnan jälkeen metsäteiden varret\nLisää metsän reunan väljyyttä pienaukkojen tai harvennuksen avulla\nSuosi lehtipuustoa ja etenkin jaloja lehtipuita\nVähennä kuusien määrää\nLisää puuston väljyyttä\nTee luonnonhoidollinen avoimuutta lisäävä hakkuu\nJos mahdollista, suorita luonnonhoidollinen kulotus\n2 kommenttia “Elintärkeistä pölyttäjistä kannattaa huolehtia myös talousmetsissä – uudet ohjeet lisäävät metsien monimuotoisuutta”\n26.05.2022 / Ilpo Pietilä\nTärkeä ja yksityiskohtainen selvitys. On käytännön laajamittaisten toimien aika metsissämme. Ja pikaisesti, sillä aikaa ei ole hukattavana. Kaikki siis mukaan!\n01.06.2022 / Lauri Oinonen\nSekametsä´lienee osittaisenakin parasta.


Cellements – A series of products developed with both nature and human in mind.\nReferrer: Marcus Zacco\nAlkoholillinen vs. Alkoholiton\nKysymyksia Ja Vastauksia\nTuotesarja joka on kehitetty ajatellen ihmistä ja luontoa. Käytämme parhaimpia luonnollisia ainesosia yhdistettynä ympäristöystävälliseen biotekniikkaan. Välitämme lopputuloksesta, sinusta ja yhteisestä ympäristöstämme Äiti Maasta.\nRuotsi on perinteisesti innovatiivinen maa. Laboratoriossamme on Bioteollisuuden huippuosaajia ja sillä varmistamme olevamme kehityksen kärjessä, käyttäjäystävällisyydessä, tehokkuudessa ja ympäristäystävällisyydessä tuotteissamme.\nUuden tuotteen kehitys käsittää markkinatutkimuksia, lääketieteellisten neuvonantajien konsultointia, parhaiden ainesosien valinnan, vertailevaa tutkimusta samantapaisista tuotteista, laboratoriokokeita, erilaisia sekoituksia ainesosista, säilyvyydestä, reseptin aikaansaamiseksi.\nItsenäisten laboratorioiden suorittamat kliiniset testit tuotteillamme osoittavat niiden tehokkuuden. Innovatiivisuus ja tutkimus kohtaavat tieteelliset ja laadulliset kriteerit tuotekehityksessämme ja sillä varmistetaan, että sinulla on käsissäsi erinomainen tuote.\nPakkauksen suunnittelussa on ajatuksena olla taskuun sopiva, aina saatavilla kun tarvitset sitä. Luottokortin kokoinen taskussa kulkeva sray, jossa on 225 suihketta on paras ystäväsi matkassa, lomalla, työmatkalla tai perheen kanssa piknikillä.\nSuihke ei ole vain hauska tapa käyttää tuotetta. Sen lisäksi, että tuote mahtuu taskuun, tuotteen pakkauksessa on monia muitakin etuja, suihke on aina samansuuruinen, helppo käyttää, suihkeen hienojakoisen leviämisen johdosta osut paikkoihin pinnoilla joihin et käsillä yllä, helppo jakaa, käytät vain kun se on tarpeen.\nKun käytät tuotettamme säännöllisesti tulet arvostamaan päämääräämme yksinkertaisuuteen, voit koska tahansa puhdistaa puhelimen bakteereista, suojautua auringolta ja karkottaa hyttyset ja muut hyönteiset. Koska tahansa, missä tahansa = kätevyyden määritelmä.\nOLET SAANUT VIESTIN\nErikoisvalmisteisessa, ympäristöystävällisessä pakkauksessa saat tuotteesi toimitettuna kotiovellesi. Jos haluat toimituksen seurantanumerolla tarjoamme senkin vaihtoehdon, mutta kaikkiin maihin jossa on toimiva postipalvelu saat tuotteet toimitettuna postilaatikkoosi.\n“Kännyköissä on 18 kertaa enemmän bakteereita kun useimmissa wc-istuimissa, joten ei liene yllätys, että Ugandasta raportoitiin miehen sairastuneen Ebola-virukseen varastettuaan kännykän.\nRaportista ilmenee, että hän varasti puhelimen sairaalasta, joka on lähellä Ebola-epidemiasta kärsivää aluetta.\nVaikka et todennäköisesti altistu Ebola-epidemiaan, puhelimeesi on luultavasti pinttynyt bakteereja, sanoo Charles Gerba, mikrobiologi Arizonan yliopistosta. – Livescience.com\nMatkustaessa tulee usein vastaan enemmän aurinoa, bakteereja ja nälkäisiä hyttysiä. BioPocket Travel Pack suojaa sinua näiltä uhilta matkoillasi. Rokotukset ovat hyvä ennaltaehkäisy, mutta varmistat pysyväsi terveenä välttämällä näitä kolmea riskiä kehossasi.\n“Minimoi riski sairastua matkoilla käyttämällä BioPocket Travel tuotesarjaa. Eri maissa on erilaiset resurssit terveydenhuollon laadussa ja taso voi vaihdella paljonkin eri maissa. Terveytesi on mittaamattoman arvokasta ja Travel Pack mukanasi huomaat kuinka tärkeää on pysyäkin terveenä”. – Dr Travel\nSillä missä asut ei ole merkitystä, tuotteet löytävät joka paikkaan. Pakkaus on kooltaan sopiva kirjekuoreen, joka voidaan toimittaa kaikkialle mistä löytyy postilaatikko.\nTAVALLISIA KYSYMYKSIÄ LÖYDÄT TÄÄLTÄ:\nHaluamme kuulla sinun kokemuksistasi ja ideoistasi uusista tuotteista.\nCellements Europe OU (Europe)\nKATUSEPAPI 4, 11412 TALLINN, ESTONIA\n+372 672 0170\nCellements LLC (USA)1530 E WILLIAM FIELD R, GILBERT, AZ 85295, US\nCopyright © Cellements 2017.\nWho told you about Cellements?